text:
WASHINGTON DC—
Umkhokheli welinye lamacele eMDC oyinhloko kahulumende womanyano uMnumzana Morgan Tsvangirai okhanya elethemba lokuthi enganqoba kukhetho oluzayo, umangalise abalandeli bebandla lakhe ngolweSihlanu eGweru ngokuthi enganqotshwa uzatshiya isikhundla sakhe.
UTsvangirai utshele umbuthano wenkokheli yeziqinti ukuthi ibandla lakhe selilolwazi olujulileyo oluphathelane lokubusa kulandela ukungena kwebandla lakhe kuhulumende womanyano.
Ibandla likaTsvangirai liphawule uhlelo lokuvuselela inotho yelizwe oluthiwa JUICE ngolweSine. Utshele lumbuthano ukuthi ibandla leZanu PF labulala umnotho welizwe ngokungethuli uhlelo olunjengolwabo olwe JUICE abathi luzadala imisebenzi eminengi.
Amazwi ka Mnu. Morgan Tsvangirai
Amazwi kaTsvangirai okuthi engasuka esikhundleni enganqotshwa amangalise lengcwethi ezicubungula ezombusazwe. Nxa engasuka okhangelelwe ukuthatha isikhundla sakhe nguNkosazana Thokozani Khuphe umsekeli wakhe.
UChris Gande weStudio 7 uxoxe lengcwethi ecubungula ezombusazwe, uMnu. Rejoice Ngwenya oveza imbono yakhe ngaloludaba.
Ingxoxo loMnu. Rejoice Ngwenya


c: text/html

text:
Sekuyathembisa ngoBenni
2012-11-06 10:00
Johannesburg - Umgadli we-Orlando Pirates uBenni McCarthy ufake igoli ngesikhathi ezakhe zidlala owobungani ne-University of Pretoria ngoMgqibelo nokubonakala kunikeza ithemba ngesimo sakhe, kubika iSoccer Laduma.
Lo mdlali ubengasabonakali enkundleni kulandela ukulimala kwakhe ngesikhathi iBafana Bafana ibhekene neBrazil, kodwa manje kubukeka sengathi usekulungele ukuqokelwa esikwatini sePirates ngaphansi komqeqeshi uRoger de Sa.
Lo mdlali osahamba phambili ngamagoli awafaka kuBafana Bafana kusalindeleke ukuba adlale ngaphansi kwesandla sikaDe Sa, kanti kulindeleke abonakale uma ezakhe sezibhekene neMamelodi Sundowns kuleli sonto.
UMcCarthy
udlale ibhola elincomekayo ngesizini eyedlule.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24

robotstxt: allowed

filter: keep


text:
Kwamukelwe izingane ezizalwe ngoKhisimusi
2012-12-25 14:34
Johannesburg - UNgqongqoshe wezeMpilo eGauteng uHope Mankwana Papo wamukele ezinye zezingane ezizalwe ngoSuku lukaKhisimusi ngoLwesibili kuleli, kubika i-Eyewitness News.
UPapo ubehambele eKalafong Hospital e-Atteridgeville, ePitoli nalapho efike wancoma abasebenzi ngokuzinikela ngokusebenza ngamaholidi wase ekhuthaza omama abebeqala ukuba nezingane.
Ingane yokuqala ezalwe kulesi sibhedlela kube yintombazanyana ebingakaqanjwa igama, kanti ibelethwe sekunemizuzu eyishumi kushaye ihora leshumi nambili ebusuku.
"Ngithanda ukuhalalisela omama ngomsebenzi abawenzayo wokuthwala baphinde balethe izimpilo emhlabeni, kwesinye isikhathi ngaphansi kwezimo ezinzima."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UZuma uvikele amaphoyisa aseMarikana
2012-12-14 16:27
Johannesburg - UMengameli wezwe uJacob Zuma usephikele amaphoyisa ayesebenza ngesikhathi kudutshulwa kubulawa abavukuzi abangu-34 ababetelekile emayini iLonmin, eMarikana.
Esaqhubeka nenkulumo yakhe nabezindaba zeThe Guardian, uZuma uthe udlambe dlu olwaluqhubeka, lwadalwa yizinkinga eziphathelene namaholo, wathi akumele kusolwe ungqongqoshe wamaphoyisa nokhomishana.
"Akekho umuntu owayelindele into eyenzeka eMarikana," esho.
"Angeke wathi ungqongqoshe noma ukhomishana banecala. Ngesikhathi abasebenzi bebhikisha, babephethe kwanhlobo yesikhali. Empeleni ngaphambi kokuthi kube nokudubula okwenzeka, kwakuvele sekushone abantu abayishumi.”
"Ngabe kwashona abantu abangaki ukube amaphoyisa awabaphucanga abavukuzi izikhali? Akekho umuntu onempendulo yalokho,” esho ekhuluma naleli phephandaba laseBrithani.
UZuma uqhube wathi okwenzeka eMarikana kwavula abantu amehlo, ngezimo abasebenzi abasebenza ngaphansi kwazo ezimayini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kuzomasha abasebenzi beForbes eKZN
2012-11-02 12:39
Johannesburg - Abasebenzi abatelekeile bemayini iForbes Coal bazomasha besuka eDundee Town Hall beya emahhovisi enkampani njengoba benxenxa ukunyuselwa amaholo kanjalo nokuzwakalisa ukungenami ngokubulawa kwabasebenzi ababili, kusho iNUM.
"Sizoqhubeka nokuzwakalisa izikhalazo zethu kuze kube ziyezwakala," kusho uNobhala weNational Union of Mineworkers (NUM) KwaZulu-Natal
uBongani Manyoni.
Kusamisiwe ukusebenza eForbes & Manhattan
Coal nasemayini i-Aviemore, eDundee, ngemuva kokuthi abasebenzi ababalelwa ku-750 beye esitelekeni ngaphansi komthetho iLabour
Relations Act, kusho le nkampani.
UManyoni uthe izimfuno zabasebenzi ziyafana.
Bafuna ukunyuselwa amaholo, ukulungiswa kwezindawo abahlala kuzona, ukunikezwa isibonelelo esibafanele bese inkampani ihambelana nemithetho yemboni yezimayini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Badidekile ngengane (12) ‘ezilengisile’Comment on this story
NQOBILE MASIMULA
LUSEYINDIDA udaba lokuzikhunga ngebhande le-gown lwentombazane eneminyaka engu-12 yasehostela laseGlebelands, eMlazi.
Lesi sehlakalo senzeke ku-Block M kuleli hostela.
U-Asiphesona Khwetshube obedume ngelikaMasandi obefunda u-Grade 5 e-Alipore Primary eseMerebank, utholwe ezikhungile ngendlela engakholakali ngezikhathi zantambama ngoLwesibili.
Ngokusho kukanina kaMasandi, uNksz Ntombikhona Khwetshube, kuyaxaka ukuzikhunga kwendodakazi yakhe njengoba ingatshengisanga lutho obelungenza yenze into enje.
Uthe uzwe esebizwa kuthiwa indodakazi yakhe isizikhungile kwenye indlu yomuntu oyisihlobo somndeni ekuleli hostela ekubeni ibihambe iyodlala futhi isiqedile nokubenzela ukudla nezingane zakubo.
“Ngiphume sengivele ngiphethe ummese njengoba ngitsheliwe ukuthi uzikhungile. Okufike kwangixaka kube wukumfica eguqe ngamadolo nendawo abezikhungele kuyona njengoba kuyindawo emfishane ukuthi sekungaze kufe umuntu uma ezikhunga kuyona,” kusho uNksz Khwetshube obonakala ekhuluma ukuthi akanelisekile ngencazelo yalesi sehlakalo.
Uthe ube esesika ibhande le-gown ukuze akhulule indodakazi yakhe nokuhlule ngisho sebeyithela ngamanzi bezama ukuyiphaphamisa.
Isidumbu sikaMasandi sitholwe siguqe ngamadolo ibhande le-gown ebeliboshelwe esibanjweni sekhabethe lasekamelweni limkhunge emqaleni.
“Ngibe sengibiza omakhelwane nezihlobo nokuyibona abafonele amaphoyisa nawo afike aqinisekisa ukuthi useshonile kodwa emangele ngendawo azikhunge kuyona,” usho kanje.
Uyise kaMasandi, uMnuz Mongezi Msuthu, ofonelwe khona izolo njengoba ebamba amatoho kude nasekhaya uthe baphinde badideka kakhulu ngesikhathi izolo bebonana nodokotela ohlola izidumbu emakhazeni kahulumeni asemgwaqweni uMagwaza Maphalala owawaziwa ngoGale Street.
“Udokotela usitshele ukuthi usesihlolile isidumbu sikaMasandi kodwa akukho okuhlalukayo njengembangela yokufa kwakhe. Uphinde wasichazela ukuthi akaboni ngisho omaka bokuklinywa noma bebhande leli azikhunge ngalo nokuyindida enkulu,” kuchaza uMsuthu.
Uthe babhekene nengwadla njengoba bengazi ukuthi bazothathani bahlanganise nani ukuze bangcwabe indodakazi yabo, nabebefisa ukuyingcwabela eFlagstaff, e-Eastern Cape.
UNksz Khwetshuba uphinde waveza ukuthi indodakazi yakhe ibiyigwala ngendlela eyisimanga nokuxakayo ukuthi ibingasithathaphi isibindi sokuzikhunga.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Utholakale ecwiyiwe owasatshiswa umnakwabo
2012-06-12 10:50
Johannesburg - UMaphetho Ngutha waseNorth West, wamshaya indiva owesifazane owabe emsabisa ngokuthi uzumbulala uma engayeki ukuthandana nesoka lakhe, ngenyanga edlule uNgutha, 32, ube esenyamalala umndeni waze waya emhlahlweni.
Iphephanda iDaily Sun lithi umama kaMaphefo, uLettie wacela isangoma simsize athole indodakazi yakhe elahlekile.
"Isangoma sathi la akhona akamuhle kahle, saphinda sashaya ucingo sithi usemakhazeni eRoodeport."
"Ngambona ngeringi esozwaneni, ngathi uma ngimbukela eduze ngathola ukuthi ukhishwe amazinyo, ikhala nezindlebe, kusele amathambo wodwa,'' kusho umama.
Umfowabo kamufi uZonisele uthi ngesikhathi egcina ukukhuluma nodadewabo wamtshela ukuthi impilo yakhe isengcupheni, uthi wamazisa ngowesifazane ofuna ukumbulala ngoba emthathele isoka.
Okhulumela amaphoyisa uWarrant Officer Odette van Staden uthi kuboshwe abesifazane ababili nabesilisa ababili mayelana necala lokubulala.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Balaxaze iziguli bateleka esibhedlelaComment on this story
LUNGI LANGA
ONESI nabasebenzi beminyango ehlukene besibhedlela iSt Aidan’s eThekwini balaxaze iziguli babhikisha emasangweni esibhedlela izolo befuna incazelo egcwele ngokuqhubeka kokusebenza kwesibhedlela.
Abasebenzi bathi bezwa ngandlebenye kuthiwa uMnyango wezeMpilo KwaZulu-Natal uhlongoza ukungayivuseleli inkontileka yokusebenza ebhilidini le St Aidan’s Mission eliqashwe wuMnyango wezeMpilo.
Ngesikhathi abahlengikazi bebhikisha ezinye iziguli ezihamba ngezihlalo ezinamasondo bezibonakala emagcekeni esibhedlela zibukela ezinye zifake namabhandishi zinganakiwe.
Omunye wabasebenzi utshele Isolezwe ukuthi bezwa kuthiwa isibhedlela ngeke sisasebenzela kuleli bhilidi.
AboMnyango wezeMpilo KwaZulu-Natal bethintwa bathe imininingwane ngezinto ezithinta lesi sibhedlela zithunyelwe ehhovisi leNhloko yoMnyango okuze kwashaya isikhathi sokuloba ingaphenduliwe.
“Kulindeleke ukuthi inkontileka eyayisayinwe wuMnyango yeminyaka elishumi iphele ngonyaka ozayo kodwa manje akekho okhuluma ngokuyivuselela. Kunalokho iziphathimandla zesibhedlela zithi azazi lutho, uma uzibuza zithi wuMnyango owazi ngesinqumo ozosithatha ngebhilidi. Kodwa sekukhona abathi kungenzeka uMnyango ungayivuseleli inkontileka,” kusho lo msebenzi.
Lo msebenzi ocele ukungavezwa ngoba esaba ukuthi angathathelwa izinyathelo ngokukhuluma nephephandaba uthe inkinga abanayo wukuthi kuzophazamiseka izinhlelo zabo uma kushintshwa indawo yokusebenza kodwa abatshelwa ngezinhlelo zesibhedlela.
Usihlalo wenyunyana yabasebenzi bakulesi sibhedlela, iNational Education Health and Allied Worker’s Union (Nehawu), uMnuz Zola Saphetha, uthe abasebenzi bakhala nangokuthi lesi sibhedlela asinabo abaphathi abawukhiye ekusebenzeni kwesibhedlela. Kuthiwa sekuphele isikhathi esingaphezu konyaka engaqashiwe umphathi wesibhedlela, nomphathi wezempilo.
Okunye okuyinkinga wukungabi bikho kwezinsiza kusebenza zokuvikela izifo.
“Ziningi kakhulu izinto abakhala ngazo abasebenzi. Okubi wukuthi kade saqala ukubamba imihlangano noMnyango siwazisa ngalezi zikhalo kodwa akwenziwa lutho ukubhekana nazo,” kusho uSaphetha.
Uthe inkinga yabo enkulu yiNhloko yoMnyango, uDkt Sibongile Zungu, ongayihambeli imihlangano abambizela kuyo.
“Kusukela ngoSepthemba nyakenye besilokhu sizama ukuhlangana naye kepha akezi emihlanganweni esimbizela kuyo,” kusho uSaphetha.
Uveze ukuthi isiteleka esimisiwe sabasebenzi besibhedlela sabagula ngengqondo, Ekuhlengeni esiseziMbokodweni, kungenzeka siqhubeke uma uMnyango ungacacisi ngokwenzeka kuso. Abasebenzi bamise ukusebenza ngoLwesibili ngoba bethi bezwe ukuthi isibhedlela sesizofakwa phansi koMnyango wezokuThuthukiswa koMphakathi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
‘Angikhumuli nje kungahleliwe’Comment on this story
SIZWE BLOSE
UKHUTHAZA ukukhula kubaculi uMnqobi Mdabi odume ngelikaShota noyilungu leqembu le-Afro pop iShana.
Lo mculi ukhala ngokuthi kuba nabaculi abagidagida ndawonye baze bagcine sebephelela emoyeni, ngenxa yokuthi bagidagida entweni eyodwa nokwenza izinto zabo zingahleleki kahle.
Uthe kubalulekile ukuba nemicabango emisha ngaso sonke isikhathi uma ungumculi.
“Njengamanje abantu bebengazi ngoShota ocula izingoma ezithandwa kakhulu ngabantu abamnyama kodwa sengingasho ngingananazi ukuthi umculo engiwenzayo sewuzothokozelwa nangabantu belinye ibala okungabalwa abelungu, abomdabu baseNdiya kanjalo namakhaladi,” kuchaza uShota.
Uthe ngokubona ukuthi abantu ikakhulukazi abamnyama bayawuthakasela umculo wakhe, ube esebona kufanele ukuthi adlulele phambili ngokushintsha kancane isigqi afake nese-electro ezingomeni zakhe.
“Ngihlangane noDJ Euphonik we-5FM sabheka nje ukuthi singenzani ukufaka umculo wami kwezinye izinhlanga, wathi umculo othokozelwa ngabantu abaningi bezinye izinhlanga manje yi-electro, eshaywa ngabaculi abanjengoDavid Guetta,” kuchaza uShota.
Uthe babe sebengena estudyo bahlanganisa, njengamanje sebenengoma abayikhiphile kubukeka sengathi izinto zihamba kahle ngoba le ngoma ithokozelwa kakhulu uma eyicula.
UShota uthe kubalulekile ukuhlela izinto zakho ukuze uhehe abantu. Uveze ukuthi yena kunezinto ezincane azenzayo ukujabulisa abalandeli bakhe, njengokukhumula esiteji.
“Abantu abaningi bacabanga ukuthi ngivele ngikhumule nje kanti cha, kunabantu engisebenzisana nabo abayihlelayo le nto yokukhumula kwesingenhla. Uma kuwukuthi sengiyenze kakhulu yibona abangitshelayo ngoba nami angifuni ukuzithola ngenza into kanti abantu abasayifuni, ithimba lami lingibhekela konke,” kusho uShota.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kugxekwa isiphakamiso nge-Addington
2013-01-18 14:07
Durban - Isiphakamiso sokuthi kuvalwe okwesikhashana isibhedlela saseThekwini i-Addington
Hospital, sekuthole ukugxekwa ngusoseshini wezempilo iSouth African Medical Association
(Sama), kubika iThe Mercury.
Umengameli weSama uDokotela Mzukisi Grootboom uphendule isimemezelo seNhloko yoMnyango uSibongile Zungu wathi umqondo wokuthi kuvalwe isibhedlela awucatshangisiswanga kahle.
“Angeke uMnyango uvale isikhungo esiwusizo kangaka, uma sivala baningi abantu abazohlukumezeka. Iziguli kumele ukuthi zithole ukunakekelwa."
UGrootboon uthi bengusoseshini basazohlangana noZungu kudingidwe ngalolu daba.
UZungu uveze ukuthi uMnyango uzokhuluma namalungu omphakathi, ngenhloso yokuthola izimvo zawo mayelana nokuvalwa kwe-Addington, ekubhekeke ukuthi lungiswe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Nelakuleli liyathinteka kweyakwaBMW
2012-03-27 12:01
Durban - Amakhasimende akuleli nawo ayathinteka kulandela ukuthi inkampani ekhiqiza izimoto uBMW icele ukuba kubuyiselwe zonke izimoto zohlobo lwe-5 ne-6 Series zika-2003 kuya ku-2010, kubika iNewswatch.
I-BMW SA ithe kungenzeka ukuthi kunenkinga ngekhava ye-battery ebhuthini lemoto.
Le nkampani yaseGermany ithi lokhu uma kungalungiswa kungase kudale izinkinga zikagesi nokungaholela ekutheni imoto ingadumi noma kugqamuke umlilo emotweni.
Okhulumela le nkampani, uGuy Kilfoil, uthe abanikazi bezimoto bazokwaziswa ngezincwadi, becelwa ukuba babuyise izimoto zabo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
JOHANNESBURG—
Abesifazane beZimbabwe abasebenza kwele South Africa abanye babo bengabaphephele khona, bathi sebecabange ukusukuma balwisane lokuhlukunyezwa abahlangana labo nsuku zonke empilweni bekulelo lizwe.
Abezifazana enhlanganisweni ezimbalwa ezimela amalungelo abo kwele South Africa ezigoqela eyeDemocracy Advocates Initiative bathi sekuyisikhathi sokuthi bathathe amanyathelo wokuziqeda du, lezindubo zokuhlutshwa kwabesifazana kusenziwa yilabo abakhangelelwe ukuthi babasize abanjengamapholisa.
Into eduduzayo yikuthi uhulumende weSouth Africa ukhanya ekucele labesifazana beZimbabwe laba, bonake abathi sebezimisele ukubopha ziqine empini yokulwisana lokuhlukunyezwa ababhekane lakho. Laloba kunjalo bakhala ngokuthi amapholisa avame ukungabancedi nxa bengasa indaba zabo zokuhlukunyezwa kubo ngakhoke sebecabange ukumanyana ukuze bafikise izikhalazo zabo kuhulumende bemanyene bebanengi.
Kubika intathelizindaba yeStudio 7 uBenedict Nhlapho osipha loludaba eseJohannesburg kwele South Africa.
Udaba lukaBenedict Nhlapho lwabesifazana abaseSouth Africa


text:
Kushone 19 engozini yebhelunde elithwala abantu
2013-02-26 12:02
Luxor - Izikhulu zezokuphepha eGibhithe zithi okungenani izivakashi ezingu-19 zishonile ngesikhathi kuphahlazeka ibhelunde lasemoyeni elithwala abantu, pheceleni i-hot air balloon.
Lesi sehlakalo senzeke edolobheni iLuxor kanti abashonile bahlanganisa nabantu abadabuka eFrance naseBrithani nakwamanye amazwe.
Izikhulu zithi kube khona umlilo kanye nokuqhuma ngesikhathi ibhelunde lisemoyeni, lase liphahlazeka.
Idolobha iLuxor liqhele ngo-510km, eningizimu yaseCairo.
Intatheli yabezindaba ze-Associated Press ithi ibale izidumbu eziyisishiyagalombili, ebezithuthwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AP


text:
Idelakufa libulale 5 ePakistan
2013-02-18 10:53
Peshawar - Izigayigayi, okubalwa nedelakufa zihlasele ihhovisi lesikhulu sezombusazwe ePakistan, ePeshawar ngoMsombuluko, kwashona abantu abayisihlanu, kusho izikhulu.
Isikhulu sezombusazwe, uMutahir Zeb, ubebambe umhlangano eKhyber ngesikhathi kwehla lesi sibhicongo.
Akazange alimale.
UKhyber, noyingxenye yalabo abalwisana namaphekulazikhuni eTaliban emngceleni wezwe ne-Afghan.
Kushone okungenani abantu abayisihlanu ngesikhathi idelakufa liziqhumisa nebhomu ePeshawar, endaweni lapho amaphoyisa egcina khona abasolwa ngobushokobezi.
"Kushone abayisihlanu, kwathi abanye balimala," kusho uJamal Shah, nokhulumela iLady
Reading Hospital.
- Landela
IzindabaNews24 kuTwitter
- Sapa - AFP


text:
UMnyango uphebeza izinsolo ngoNdebele
2011-11-03 12:56
Johannesburg - UMnyango wezokuThutha usegxeke umbiko wabezindaba othi uNgqongqoshe walo mnyango uS'bu Ndebele umosha imali yabakhokhintela emahhotela kanokusho.
Lo mnyango uthi umbiko wephephandaba wokuthi uNgqongqoshe wahlala ehhotela laseGoli izinsuku ezingu-25 ngonyaka odlule ngenani lika-R190 000 ingamanga futhi idukisa abantu.
"Lo mbiko udukisa abantu ngokuthi uNgqongqoshe uxhaphaza imali yabakhokhi bentela" kusho isikhulumi sikaNgqongqoshe uTiyani Rikhotso.
Iphephandaba iBeeld licaphune le mpendulo yombuzo wasePhalamende ngoLwesithathu, laphinde lacaphuna uRikhotso ethi le miningwane ingamanga.
Umbiko ubuthi uNdebele wahlala eHyatt Regency Hotel eGoli phakathi kukaSepthemba no-Okthoba ngonyaka odlule izinsuku ezingu-25, nokwabiza u-R190 000, kuhlanganisa nezindleko zomshayeli ezibiza u-R70 000.
URikhotso ngoLwesithathu ebusuku uthe uNdebele ngaleso sikhathi wayeseCanada ngokomsebenzi izinyanga ezimbili, lapho ahlala khona eHyatt.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- SAPA


text:
Kushone 10 ezikhukhuleni eLimpopo
2013-01-23 10:03
Johannesburg - Kushone okungenani abantu abayishumi ngesikhathi kunezikhukhula eLimpopo kuleli sonto eledlule, kusho umbiko ngoLwesithathu.
Izifunda eziningi enyakatho neLimpopo zisalinde usizo, kusho okhulumela uMnyango wezokuBusa ngokuBambisana, ukuHlaliswa kwaBantu neziNdaba zoMdabu, uDieketseng
Diale etshela iBeeld.
Umbutho wezamasosha asemoyeni nabezimo eziphuthumayo basebenzise izindiza ezinophephela emhlane ukuhlenga abantu.
UDiale utshele leli phephandaba ukuthi basathungatha abantwana ababili eMusina, njengoba kushone abantu abayisithupha eVhembe District abane bashona eMopani District.
Babalelwa ku-95 abantu abatakulwe eKruger
National Park.
Abezokutakula eLimpopo bathi bahlenge abantu ababalelwa ku-300 kusukela ngoLwesibili.
Abasebenzi basemapulazini abashadile, basePontdrif uXander Mokwena nonkosikazi uSakhile Tlou, basindiswe ukuqhwakela esihlahleni nengane yabo bebalekela izikhukhula.
- Landela
IzindabaNews24 kuTwitter
- SAPA


text:
Kubulawe obevikela unkosikazi
2013-02-22 10:04
Durban - Kugwazwe kwabulawa indoda ngaserenki yamatekisi ePinetown ngesikhathi izama ukuvikela unkosikazi wayo kulowo obezama ukuyigcweleza, kusho amaphoyisa.
UJoseph Khomo, 48, ubejigimela ngakunkosikazi wakhe ngesikhathi egwazwa esiswini.
UCaptain Thulani Zwane uthe ngoLwesithathu, unkosikazi kaKhomo waba nengxabano nendoda eyabe isimgwaza engalweni.
Abezimo eziphuthumayo bathi lo wesifazane ubegetshengwa wase ememeza umyeni wakhe.
UKhomo ugwazwe esiswini ngenduku, kusho uZwane, washonela endaweni yesehlakalo.
Okhulumela i-ER24 uDerrick Banks uthe owesifazane uthole imihuzukwana wayiswa esibhedlela.
Amaphoyisa ayaphenya, akukaboshwa muntu.
- Landela
IzindabaNews24 kuTwitter
- The Witness


text:
Kushone abafundi engozini
2012-08-07 10:04
Gabisile Ngcobo noMlondi Radebe
Durban - Kushone abafundi ababili, uSphamandla Mncwabe, 10, no-Olwethu Maphanga, 6, baseVulindlela ngesikhathi bevelelwa yingozi beya esikoleni e-Elandskop.
Imoto ebithwele lezi zingane ayizange ime ngesikhathi kufanele yase izithela phezu kwebhasi kuBulwer Road.
Uthishanhloko waseNkabini Primary School uBheki Ndlovu uthe abafundi bazothola ukululekwa ngokwezengqondo ngoLwesibili.
UNdlovu uthi ngasekuqaleni kwalo nyaka kwashona ingane eyayenza u-grade 1 ngesikhathi ishayiswa yimoto.
- Landela
IzindabaNews24 kuTwitter
- The Witness


text:
Bafisele iSilo unwele oludeComment on this story
INTATHELI YESOLEZWE
UNDUNANKULU waKwaZulu-Natal uDkt Zweli Mkhize usehlanganyele nesizwe sonke ukuhalalisela iSilo samaBandla njengoba namhlanje sigubha usuku lokuzalwa.
Namahlanje uHlanga loMhlabathi luhlanganisa iminyaka engu-64 ubudala kanti luzogubha lolu suku ngokuthi luhlanganyele nabantu abadala esigodlweni kwaLinduZulu .
UMkhize uthe kuyintokozo njengesifundazwe ukuthi iKwaZulu-Natal ibusiswe ngokuba neSilo esesiphile isikhathi eside kangaka .
“Kule minyaka esidlulile iNgonyama yethu ikhombise obukhulu ubungani nokumela ngenhlonipho isizwe samaZulu kubantu bakwamanye amazwe abasuke bevakashele lesi sifundazwe nokwenza bahambe besathokozile futhi bengawuvali umlomo ngaso,” kusho uMkhize.
Imiyalezo yokufisela iSilo usuku oluhle ibisalokhu ingene njalo iqhamuka nhlangothi zonke lapho kuhahaliselwa ukuhlanganisa kwaso iminyaka engu-64.
ISilo singesokuqala emlandweni kaZulu ukubusa iminyaka engaphezulu kuka-40 kusuka kokhokho baso abadala oSenzangakhona noShaka nabanye ababubeke ebalazweni ubukhosi bakwaZulu.
Kwenzeka lokhu nje kuzothi ngo-2016 isizwe samaZulu sihlanganise iminyaka engu-200 saba khona kusuka emandulo.
ISilo siphinde sinconywe kakhulu ngeqhaza laso elikhulu esilibambile ekulwisaneni nezifo phakathi kwazo okubalwa igciwane lengculazi nokunye okukhubaza isizwe nabantu abasha.
Njengamanje kuseyiso sodwa esisathola ukuhlonishwa okwehlukile njengoba ezifundazweni zaseNingizimu Afrika yisona kuphela esinethuba lokuvula isiShayamthetho sesifundazwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Hlukanani neBafana noGordon - Safpu
2013-02-05 14:01
Johannesburg - ISouth African Football Players Union ithi labo abangakwazi ukubonga indlela iBafana Bafana edlale ngayo ku-Africa Cup of Nations "abazazi bafunani".
ISafpu isamukele isinqumo seSouth African Football
Association [Safa] sokugcina uGordon Igesund njengomqeqeshi weBafana yize ehlulekile ukufinyelela emidlalweni yama-semifinal – nokwakungumgomo owawubekwe etafuleni ngesikhathi esayina inkontileka yeminyaka emibili ngoJuni, kubika iKickOff.com.
"ISafpu ithanda ukuhalalisela umqeqeshi u-Igesund neBafana ngokumela izwe lethu ngendlela encomekayo kweye-Afcon ka-2013.
"Kungokokuqala eminyakeni eminingi yokuqasha abaqeqeshi ekuthiwa bahamba phambili emhlabeni kepha beza nemiphumela engacacile, sibona iBafana idlala ngokuzimisela. IBafana itshengise ukuzinikela okumangalisayo kanti singasho ukuthi bebebonakala ukuthi banokuzethemba."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kutholakale umama nezingane beshonile
2013-02-25 16:13
Johannesburg - Umama namadodana akhe amabili batholakale beshonile eFourways, eGoli, kusho umbiko wamaphoyisa ngoMsombuluko.
"Izidumbu zabo zitholakale ngabo-21:00 ngeSonto ebusuku," kusho okhulumela amaphoyisa uBalan Muthan.
Kusolakala ukuthi owesifazane uphuze weqisa okuthize okuwubuthi obungaziwa, aphinde wakuphuzisa nezingane ezineminyaka ephakathi kwengu-12 no-17 ubudala.
Okwamanje akukazeki ukuthi laba abashonile baphuzeni, kuzokwazeka uma sekuhlolwe izidumbu.
Kuvulwe idokodo kanti kuyaphenywa, kusho uMuthan.
– Landela Izindaba News24 kuTwitter
(@IzindabaNews24).


text:
JOHANNESBURG—
Inkokheli zenhlanganiso ezilwela ilungelo likazulu eZimbabwe sezikhuthaze amabandla ezombusazwe ukuthi aqede masinyane uhlelo lokulotshwa kwesisekelo sombuso esitsha, baveze sobala ukuthi ukhetho lokwamukela loba ukwala isisekelo sombuso esitsha lesi olweReferendum kanye lokhetho ngokwalo kuzakwenziwa nini njalo phansi kwesimo bani.
Lezi nkokheli zitshele abezindaba ngolweSithathu eJohannesburg kwelesouth Africa ukuthi ukuphatheka kwebutho lamapholisa endabeni zombusazwe yikho osekuyingozi enkulu ekuqhutshweni kokhetho olukhululekileyo eZimbabwe.
Bekhuluma emhlanganweni wabezindaba eJohannesburg abakhokheli benhlanganiso lezi bathe badane kakhulu ngokudonswa kwenyawo ehlelweni lokuqedisa ukulotshwa kwesisekelo sombuso esitsha.
Baqhubeka bethi bafuna amabandla ezombusazwe abumba uhulumende womanyano aqede ukungezwani kwawo phezu kwesisekelo esitsha ukuze abantu baqale ukuvota loba bayasemukela kumbe hatshi kukhetho olweReferendum.
Kubika intathelizindaba yeStudio 7 uBenedict Nhlapho osipha loludaba eseJohannesburg.
Udaba lukaBenedict Nhlapho lwenhlanganiso zelungelo loluntu


text:
Bakhala ngemixhaso kaMpisane edilikayoComment on this story
NQOBIZIZWE ZWANE
UKHALA uyazithulisa umphakathi waseLamontville, eThekwini, othi wakhokhiswa uMasipala weTheku imali engu-R2 826 umuntu emunye ngaphambi kokuhlinzekelwa ngendlu yomxhaso engamakamelo amabili.
Lezi zakhamizi zakhipha le mali zaveze ukuthi naphezu kokukhokhiswa kodwa nezindlu ezakhelwa zona azikho esimeni esikahle ngoba ziyavuza uma lina izulu, ezinye izindonga zineminkenke zingawa noma kunini.
“Imali esasiyikhokha akucaci ukuthi yashonaphi ngoba kwathiwa sikhokhela izindlu ezingo-4 room kodwa sihlala ezindlini ezinamakamelo amabili,’’ kusho uNkk Nonhlanhla Manqele.
Uveze nokuthi amanzi okuphuza bawakha ethoyilethi ngoba abanabo ompompi. Uthe inkinga yaqala ngo-2004 ngesikhathi bengeniswa ezindlini zomxhaso kuleli lokishi.
“Ngesikhathi ziqedwa ukwakhiwa lezi zindlu kwabizwa umhlangano lapho owayeyikhansela nezinye izikhulu zikamasipala zasitshela ukuthi asihlangabeze uhulumeni ngale mali ukuze sithole izindlu zomxhaso ezingo-4 room. Umuntu owayengayikhokhi leyo mali akazange ayithole indlu, kwasinda cishe izalukazi eziyishumi ezingakhokhanga ngenxa yokuswela amandla,” kuchaza uNkk Manqele.
Eqhubeka uthe bayalelwa ukuba bayikhokhe eFlorenceMkhize le mali yalezi zindlu.
“Kade sehla senyuka silwela le ndaba, sihambisa izikhalo ngayo kodwa kungenzeki lutho. Esakuzwa muva ukuthi indlu yomxhaso ayikhokhelwa kodwa ayikho into esasingayenza ngoba sasihluphekile sifuna indawo yokufihla amakhanda,” kusho uNkk Manqele.
Isolezwe litheleka kule ndawo amalungu omphakathi ephume ngobuningi bawo ephethe ubufakazi bokuthi ayikhokha le mali.
Iningi lalo mphakathi belikhala ngokuthi le mali yashonaphi ngoba izindlu azinwetshwanga futhi zinezinkinga ngoba ezinye ziyadilika.
“Imali yethu yashonaphi njengoba sihlala ezindlini ezingasimboza noma inini. Siyanetha, izindonga ziyawa asazi ukuthi kwenzekani ngoba silala phakathi ethuneni,” kusho uMnuz Jeremiah Shabalala (70), indlu yakhe enalezi zinkinga.
Isolezwe lithole ukuthi lezi zindlu zakhiwe inkampani kaNkk Shauwn Mpisane obhekene noxhaxha lwamacala, kwenzeka lokhu nje naKwaMashu kusanda kuphumela obala umphakathi wakhona ukhala ngezinga lezi ndlu ezakhiwe inkampani kaNkk Mpisane.
“Sakhelwe intombazane eshadele kaMpisane lezi zindlu eziwayo,” kusho esinye isalukazi esale saphetha negama laso. Akatholakalanga oyiNhloko yophiko lwezindlu kuMasipala weTheku uMnuz Nigel Gumede. ayiphumelelanga.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone abantu kuwa ibhilidi eGhana
2012-11-07 16:16
Johannesburg - Ibhilidi elinezitezi eziyisithupha eliyinxanxathela yezitolo liwile enhlokodolobha yaseGhana, i-Acra, bathathu abantu asebeqinisekiswe ukuthi bashonile, balinganiselwa ku-50 abasebenzi ekukholakala ukuthi bavalelekile.
Omunye wabasebenzi, ongathandanga ukuthi kudalulwe igama lakhe, uthi balinganiselwa ko-50 abantu ekukholakala ukuthi bavalelekile, uthe akanaso isilinganiso sabathengi.
Ilungu lomndeni elikhona endaweni yesehlakalo, belilokhu lizama ukufonela othize ekukholakala ukuthi ungomunye wabavalelekile.
"Indodana yami! indodana yami! indodana yami izofa, nguye kuphela indodona yami," kukhala owesifazane endaweni yesehlakalo.
Intatheli yezindaba ze-AFP, ibone abantu abane betakulwa bekhishwa endaweni yesehlakalo, okwamanje akukakazeki ukuthi kube yini imbangela yokuwa kwenxanxathela yezitolo iMelcom.
UMengameli wezwe uJohn Dramani Mahama, uthumele umlayezo ngeTwitter, ekhalisa izihlobo nabangani.
"Imikhuleko yami inemindeni yabasebenzi, abathengi kanye nabo bonke abanye ekade bekhona kuwa ibhilidi," kusho umlayezo.
– Landela IzindabaNews24 kuTwitter
(@IzindabaNews24).


text:
Abasebenzi abebebhikisha bakhala ngonogada
2012-11-27 10:00
Cape Town - Abasebenzi basefemini ethengisa inkukhu iCounty Fair, eStellenbosch bathi badutshulwe ngezibhamu ezikhafula upende ngesikhathi bebhikisha, kusho umbiko ephephandaba iCape Argus.
Abasebenzi bathi badutshulwe ngonogada ngesikhathi beqhuba umbhikisho ngaphandle kwamahhovisi aseMuldersvlei, ngoMsombuluko.
Balinganisela ku-100 abantu ababambe umbhikisho ku-R304, ngaphandle kwamahhovisi, laba bebebhikisha ngokuthula nokho bephethe imishiza, izimvubu kanjalo nezingqwembe.
Abasebenzi bathi baholelwa u-R499 ngesonto, kanti bafuna kwenyuswe amaholo banikwe u-R1 500 ngeviki.
"Kulo nyaka kuthule du ngodaba lokusenyusela amaholo. Asinalutho nabaqashi bathule," kusho omunye wabasebenzi.
Umqondisi kwa-Astral Foods uTheo Delport uthi benza konke okusemandleni ukuqinisekisa ukuthi umsebenzi ubuyela esimweni esejwayelekile.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ibheyili kwabasolwa ngokudlwengula
2013-02-20 10:06
Cape Town - Amadoda amabili anikezwe ibheyili ngemuva kokubekwa izinsolo zokudlwengula indodakazi yekhansela laseGrabouw, kusho umbiko ngoLwesithathu.
Iphephandaba iCape Times libike ukuthi la madoda, womabili aneminyaka engu-24 ubudala, avele eNkantolo yeMantshi yaseGrabouw ngoLwesibili, nalapho ekhishwe khona ngebheyili ka-R500 umuntu ngamunye.
Icala libe selihlehliselwa u-Ephreli 29.
Owesifazane, 22, nothi wadlwengulwa ehlanganyelwe, uthe abasolwa ubebathatha njengabangani futhi nomndeni wakhe ububathemba.
"Ngishaqekile ngabakwenze kimi ngoba bengicabanga ukuthi singabangani... Ngiyazenyeza futhi ngizizwa ngingcolile.”
Ubaba wesisulu unqume ukuphumela obala ngalolu daba olwenzeke ngoMgqibelo, wahlaba isinqumo sokuthi bakhishwe ngebheyili.
"Ukunikezwa kwabo ibheyili kusho ukuthi kunokuthile okungahambi kahle ngezobulungiswa kuleli,” esho.
Ukubikwa kwezehlakalo zokuhlukunyezwa ngokocansi kuleli dolobha laseWestern Cape kunyukile kule minyaka emihlanu eyedlule.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Lihoxisiwe icala lokushaya lephoyisa
2013-02-05 07:59
Thobani Ngqulunga, The Witness
Pietermaritzburg - Lithole ukuphefumula iphoyisa leRoad Traffic Inspectorate (RTI) ngesikhathi kuhoxiswa icala lokushaya lapho kwakuzilolonga khona abebefuna imisebenzi eMgungundlovu.
U-Officer Siphiwe Derrick Ndlovu, obegqoke umfaniswano ogcwele wamaphoyisa omgwaqo eNkantolo yeMantshi yaseMgungundlovu, ubesolwa ngokushaya uPhumlani John Mbhele, nongumabhalane emaphoyiseni eNewcastle, nowayengomunye wababeyofesela umsebenzi.
Kusolakala ukuthi uMbhele washaywa ngempama kabili eshaywa nguNdlovu ngesikhathi bezilolongela umsebenzi ngoDisemba 27 eHarry Gwala
Stadium.
Kwashona abantu abayisishiyagalombili ngemuva kokugijima amakhilomitha amane elangeni elalikhipha umkhovu etsheni.
Icala lihoxiswe ngokuvumelana phakathi kommangali nommangalelwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Uhulumeni waseKZN akakhokhele izisulu - Inkantolo
2012-12-05 16:43
Durban - UNdunakulu waKwaZulu-Natal uZweli Mkhize ekanye noNgqongqoshe woMnyango wezokuThutha uWillies Mchunu, kumele banxephezele abantu abasinda engozini yetekisi, eyadalwa wumgwaqo ongamuhle, kusho isinqumo seNkantolo eNkulu eMgungundlovu.
IJaji uJan Combrink uthe imigodi egcwele imigwaqo iphoqa abashayeli ukuthi bangene emzileni ongafanele ngoba bezama ukuyigwema.
Asikanqunywa isamba ekulindeleke ukuthi sikhokhelwe izisulu, ingozi yenzeka ngoDisemba ngo-2004, eGreytown.
Umshayeli wetekisi uJabu Langa, wethule ubufakzi ethi wayeshayela kulomgwaqo zonke izinsuku, ethi unezitamukoko ezivulekile yonke indawo.
ULanga uthe kuze umuntu ezokwazi ukushayela kahle, uyaphoqeleka ukuthi angene emzileni wezimoto aphambana nazo, uthi ngelanga le ngozi waphazamisana neveni, waphoqeka ukuthi aphonse imoto esitamukokweni esivulekile.
Itekisi yaginqika kwalimala abagibeli abangu-12.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
‘Abazali abachazele izingane ngocansi’Comment on this story
LUNGI LANGA
UKUTSHELA izingane ukuthi aziyeke ukwenza ucansi ngaphandle kokuzichazela yikho okwenza ukuthi zigcine zifuna ukuchazelwa abangani.
Lokhu kuvezwe nguNkk Linda Naidoo oyisikhulu senhlangano elwela amalungelo ezingane iChidline KwaZulu-Natal. Ubephawula kulandela ukuphuma kwemibiko yocwaningo lwenhlangano i-International Planned Parenthood Federation oveze ukuthi izingane zifunda ngocansi kubangani nasezinkundleni zokuxhumana.
“Abazali kumele bayeke ukutshela izingane ukuthi zingenzi ucansi ngaphandle kokuchaza ukuthi kungani. Abanye babo bavele bakhuze ibhadi uma ingane imbuza, athi akumele kukhulunywe kunokuthi achaze ukuthi lunesikhathi salo,” kusho uNkk Naidoo.
Uthe izingane zigcina zibuka izinto ezithile kuthelevishini bese zifundisa ezinye ezikoleni.
Ucwaningo obelubheke amazwe ase-Afrika okubalwa kuwo elakuleli, iZimbabwe, Namibia neNigeria luthi izingane zifunda kubantu.
Esinye sezikhulu zenhlangano i-Ippf uMnuz Tewodros Melesse, uthe kuyinkinga enkulu ukungakhulumi kwabazali nezingane zabo ngocansi.
“Izingane ezisafunda zidinga ukuthola ulwazi ngocansi kubantu abahloniphekile nabathembekile ukuze zithole isifundo esiyiso. Sidinga imindeni ukuthi ifundise izingane ngocansi nangendlela eyiyo yokuziphatha,” kusho Melesse.
UNksz Simonia Mashangoane wenhlangano elwela amalungelo abantu abaphila nengculazi, i-Treatment Action Campaign uthe kubalulekile ukuthi abazali bakhulume nezingane zabo ukuze kuliwe nokwanda kwengculazi.
Uthe inhlangano yabo ikhuthaza ukuthi izinhlelo zokufundisa ngocansi ezikoleni kubalulekile ukuthi zingabashiyi ngaphandle abazali.
Lolu cwaningo lwenziwe kubantu abangu-7 662 abaneminyaka ephakathi kuka-16 kuya ku-25 nabantu abaneminyaka engu-25 kuya ku-34. Luveze ukuthi u-38% wentsha beyicela ulwazi kubangani, u-19% ibone kuthelevishini, abangu-18% bebefunda ngalo esikoleni. Bangu-4% kuphela abathe bafunde ngocansi ezikoleni.
Okunye okubalulwe ngabacwaningi nokubathusile ukuthi intsha yakuleli beyinesibalo esikhulu sabaqala ucansi bengaphansi kweminyaka engu-16 uma kuqhathaniswa namanye amazwe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuhlongozwa ikhomishana ezobhekela abasemapulazini
2012-11-13 10:01
Cape Town - UNgqongqoshe woMnyango wezeMvelo uTina Joemat-Pettersson uzocela uMnyango wezabaSebenzi ukuthi ubuyekeze amaholo abantu abasebenza imisebenzi yasemapulazini, kusho umbiko ngoLwesibili.
Umkhulumeli kangqongqoshe uPalesa Mokomele, utshele izindaba zeCape Times wathi ungqongqoshe uJoemat-Pettersson uzokhuluma noNgqongqoshe woMnyango wezemiSebenzi uMildred Oliphant, amcele kusungulwe ikhomishana ezobheka ngezimo abasebenzi basemapulazini abasebenza ngaphansi kwazo.
Abasebenzi basepulazini elitshala amagilebhisi eHex River Valley, eWestern Cape, bangene embhikishweni osudonse isonto lonke, laba bafuna ukwenyuselwa amaholo asuke ku-R69 ngosuku, afinyelele ku-R150 ngosuku.
Umhlangano obanjwe yiminyango kahulumeni eyehlukene, ngoMsombuluko ePitoli, uhlulekile ukuqhamuka nesisombululo kanti umbhikisho wabahlali ugcine ngokuthi kuboshwe abantu abayishumi nambili.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kwehlile ukukhulelwa kwentsha: inhlolovo
2011-02-01 13:40
Johannesburg - Sibukeka sehlile isibalo sentsha ekhulelwayo manje uma kuqhathaniswa neminyaka engamashumi amabili edlule, kusho inhlangano enza ucwaningo oluphathelene nezobuhlanga iSA Institute of Race Relations ngoLwesibili.
Phakathi kuka-1987 no-1989 kwakuzala intsha eyi-124 kweyi-1000, kodwa ngo-2008 sekuzala abangama-58 kuphela, kusho lenhlangano esitatimendeni esikhiphile kulandela ukuphuma kwemiphumela yenhlolovo yakamuva eyenziwe kubantu bakuleli laseNingizimu Afrika.
Lolu cwaningo alutholanga kuxhumana phakathi kokukhulelwa kwentsha kanye nesibonelelo sikahulumeni sezingane.
Ngo-1998 kwabekletha abantu abasha abangama-81 e-1000, beminyaka ephakathi kuka-15 no19.
Ngo-2008 kwabeletha abangama-58. Phakathi kuka-1998 no-2008, ukuzala kwentsha kwehlika ngamaphesenti angama-28.
"Lokhu ke kumataniswe nokukhula kwezinga lokusatshalaliswa kwamaphilisi kanye nokunye kokuhlela," kusho owalesi sikhungo uNachi Majoe.
- SAPA


text:
Bangilaxaze okwenyongo yenyathi - Umculi
2012-11-21 12:03
Johannesburg - Umculi we-AFro Jazz uYandisa Tiyane uthi isiteshi sikamabonakude i-e.tv simlaxaze okwenyongo yenyathi ngesikhathi sinqaba acule ohlelweni lwezindaba lwasekuseni iSunrise Breakfast Show, kubika iSowetan.
Lo mculi odabuka e-Eastern Cape, nozibiza ngo-X-Ofenda, uthi umabonakude umnqabele ukuthi acule ngemuva kokuthola ukuthi wake waboshwa.
Uthe bambuze ukuthi igama azibiza ngalo ngabe lisuselwa ekutheni wake waboshwa noma yigama nje alithanda.
"Ngibatshele ukuthi yigama engilithandayo futhi ngabatshela nokuthi ngake ngaboshwa. Ngibe sengibabuza ukuthi libaluleke ngani imuva lami," kusho uTiyane.
"Ungitshele ukuthi angeke kwaba kuhle ukuthi basebenzisane nomuntu oseke waboshwa. Ngaphuma ejele ngoJanuwari ngo-2009. Ngihlale ngikhuluma nabantu abasha ngibayala, ngiphinde ngibheke izingqinamba abantu abasemajele abahlangabezana nazo."
Imenenja yezokuxhumana kwa-e.tv uMatlapulana Ragoasha uthe uhlelo lolu luyabaseka abaculi bakuleli, uthe bazohlangana no-X-Ofenda babambe ingxoxo naye.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kushone umfundi engozini yomgwaqo
2013-02-28 14:02
Johannesburg - Umfundi oneminyaka engu-20 ubudala, ushonile ngesikhathi kugingqika imoto eyiveni abehamba ngayo, ishayelwa ongenazo izincwadi, kusho amaphoyisa ase-Eastern Cape.
Ngokusho kukaCaptain Jackson Manatha, umfana oneminyaka engu-17 ubudala, ubethutha abafundi abangu-26, beya emqhudelwaneni wezikole.
Imoto kubikwe ukuthi ngekababa womfana obeshayela.
"Akucacile kahle ukuthi kube yini imbangela yengozi, ayikho imoto ekuvela ukuthi iphazamisane neveni eligingqikile."
Umfundi oneminyaka engu-20 ubudala, ushonele endaweni yesehlakalo, abanye abangu-25 bathole ukulimala.
"Umshayeli uvulelwe icala lokushayela ngaphandle kwezincwadi kanye nelokubulala ngokungenhloso," kusho uManatha.
Ubaba womfana uthweswe icala lokushayelisa umuntu ongenazo izincwadi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Asikho isidingo sokutatazela - Igesund
2013-01-14 07:34
Johannesburg - Umqeqeshi weBafana Bafana uGordon Igesund ugcizelele ngokuthi asikho isidingo sokukhathazeka ngesikwati sakhe njengoba ethi uyazi ozoqoka bani kowe-Africa Cup of Nations lapho ezakhe zizobe zitholana phezulu neCape Verde eSoccer City ngoMgqibelo.
Njengoba abantu abaningi bethi ayisekho indaba yeBafana, u-Igesund ume isibindi wathi abantu abayinike ithuba njengoba izoqala ukufaka amagoli nje, kubika iKickOff.com.
"Angikhathazekile nakancane ngenxa yokuthi ngenelisekile ngendlela esidlala ngayo," esho ngemuva kokuthi iBafana idlale ngokulingana ngo 0-0 ne-Algeria.
"Nani nizibonele ukuthi sidlale kahle neqembu elingelinye lahamba phambili e-Afrika. Ngakho ngijabule, akukho okungangifakela amanzi emadolweni kule midlalo ezayo."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Usenenye ingane uJudith Sephuma
2012-10-08 12:03
Johannesburg - Injabulo igcwele iyakapaka emndenini wakwaMhlambi, phela umama womuzi nongumzwilili uJuduth Sephuma, usephinde walamanisa.
USephuma nomyeni wakhe uSiphiwe Mhlambi babusiswe ngengane yabo yesithupha, emavikini ambalwa edlule, kubika iphephabhuku iDrum.
"Umama unengane encane, ingeyesithupha, iphile saka," kusho ilungu lomndeni litshela abezindaba.
Umzwilili lona akaze ayithi vu eyokukhulelwa kwakhe, kwaze kwaba yizinyanga eziyisishiyagalombili, imeneja yakhe uBusi Thabethe uveze ukuthi lezi zithandani zijabule kakhulu.
UThabethe uthe umndeni awukathandi ukuvezela abezindaba ingane yabo.
Ingane lena ayidalulwanga ukuthi ingumfana noma iyintombazane, umndeni unqabile negama layo.
- Thola lolu daba luphelele kuDrum
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter


text:
Kushone umfana embhikisweni
2012-07-03 14:06
Durban - Kushone umfana oneminyaka engu-15 ubudala ngemuva kokudubuleka ngephutha, amaphoyisa etholana phezulu ngenganono namalungu omphakathi waseFolweni abebhikishela ukwenyuka kwemali yokugibela amatekisi ngoMsombuluko, kusho iSolezwe.
Lo mfana ubeyingxenye yamakhulu omphakathi abebhikishela ukwenyuka kwemali yokugibela emgwaqeni omkhulu kule ndawo.
Udubuleke esifubeni washonela khona lapho.
Umphakathi waseFolweni uvuke umbhejazane wavala imigwaqo ngamathayi avuthayo ukhala ngokunyuka kwemali yokugibela.
Umbhikisho uqale ekuseni laze layoshona kusashiswa amathayi, besishubile isimo kule ndawo, kungahambeki nezimoto ezincane zigcine zingasakwazi ukusebenzisa lo mgwaqo obuvaliwe.
Kuthiwa kushiswe neveni, umnikazi wayo obefuna ukudlula ngenkani kulo mgwaqo, umphakathi uthe uzoqhubeka nokuvala imigwaqo kuze kube imali yokugibela iyehliswa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ikhansela le-ANC lihlala bhusende - DA
2012-11-27 14:02
Johannesburg - Ikhansela le-ANC eGoli kuthiwa lihlala ngaphandle kokurenta esikhungweni esihlala onesi ngemuva kokuphoqwa nguMnyango wezeMpiklo eGauteng ukuba lisule emsebenzini, kusho iDA ngoLwesibili.
Ilungu lePhalamende kuDemocratic Alliance uJack Bloom uthe uNokuthula Xaba usehlale kule ndawo izinyanga eziyisishiyagalolunye engakhiphi ngisho indibilishi.
"Lokhu kuvezwe nguNgqongqoshe wezeMpilo eGauteng uHope Papo ngesikhathi ephendula imibuzo esiShayamthetho eGauteng," esho esitatimendeni.
"Ngokombiko kaPapo, usebenzisa amakamelo amathathu kulesi sikhungo sonesi."
Okhulumela uMnyango eGauteng uSimon Zwane uthe uyavuma ukuthi uPapo ukhiphe le mininingwane ngoXaba.
UBloom uthe ukubuza kwabo kusizile njengoba uXaba ezokhishwa kulesi sikhungo aphinde akhokhe yonke imali ayikweletayo yerenti.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Lihoxile elokushaywa kwebhasi ebithwele abadlali
2012-11-15 16:28
Johannesburg - Angeke lize lithethwe icala lokushaya ngamatshe ibhasi ebelithwele abadlali beqembu lesizwe eZambia, nebelithweswe abafanyana ababili, baseSoweto, kusho amaphoyisa.
"Abafanyana bavele ngaphambi kweNkantolo yeMantshi eGoli ngoLwesine ntambama, icala lihoxisiwe,” kusho okhululmela amaphoyisa uBrigadier Neville Malila.
"Izingane zihanjisiwe ziyolulekwa, abashushisi bahoxise icala.”
Ukuphawula okuqhamuka kwabe National Prosecuting Authority, bekungakatholakali, uMalila uthe uphenyo luzoqhubeka.
Abafanyana abaneminyaka engu-12 no-13, baboshwe ngoLwesithathu ebusuku, ngemuva kwezinsolo ezithi bajikijele ngamatshe ibhasi ebelithwele abadlali beZambia, ngemuva kokushaya kwabo iBafana Bafana ngo 1-0.
Kulokhu kushaywa kwebhasi, kulimale unozinti uKennedy Mweene, ophinda avimbele iFree State Stars, yakuleli.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Bacishe basibulala isangoma ebesiqola
MBALI KHANYILE
UPHUME eseqashwe ngamaphoyisa owesifazane oyisangoma abantu baseMkhazini ngase-Adams Mission befuna ukumudla luhlaza emuva kokuba bethole ukuthi ubebaqola ebasabisa ngezinto ezimbi ezizokwenzeka kubo afune imali eshisiwe kubo.
Ithimba leSolezwe lifike kule ndawo izolo uNkk Bashongani Makhanya (59) waseMolweni amalungu omphakathi abebhodla umlilo eseke athi ukumtitinya.
Izijumbana zezimpahla zakhe okubalwa kuzo izimpahla zokugqoka, imithi, izikhumba nemiyeko ayifaka ekhanda uma “elapha” bese iphonswe emgwaqeni.
UNksz Dudu Ndlovu, obecuphise lesi sangoma athi safika ngokuvakasha sajika sangabe sisayingena eyokugoduka, uthe uqale ukuba nezinsolo ngemikhuba yaso emuva kokuthi simtshele ngezinkinga zikadadewabo omncane nendodakazi yakhe endala ezifana ncamashi.
Uthe okumxakile nokumphaphamisile mayelana nokuwakwa yisangoma wukuvela kwezinkinga ezifanayo ebezidinga ukuthi badle amagobongo ukuze bagweme ukufa singakafiki isikhathi sabo.
“Ukuba nezinkinga ezifanayo kwami, indodakazi yami, udadewethu nomakhelwane ojwayele ukusivakashela ekhaya yisona sizathu esenze ukuthi ngivule amehlo ngalo mama. Ubengumpetha impela ekusikhohliseni ngoba ubevele asho into ethusayo neyenza ukuthi sizame ukuthola imali ngokushesha ukuze kusizakale abanenkinga endlini,” kusho uNksz Ndlovu.
Eqhuba uthe yize akhokha u-R1 000 wokuvula isikhwama sokudla amagobongo ubesazokhokhiswa enye imali njengoba ebesaqongelela u-R8 000 wokuphothula amagobongo. Uthe lo mkhuba owenziwa yilo mama umphoqe ukuthi amxoshe njengoba ecishe wamxabanisa nabantu bakule ndawo nabo abesebaqedile.
Ngesikhathi uNksz Ndlovu echaza ngalolu daba abantu bebesho ukusibamba ngezandla isangoma, silokhu sibuza ezintathelini ukuthi senzeni.
Isangoma besibukeka sengathi sihanjelwe wumqondo ngesikhathi singungwe ngamalungu omphakathi. besizwakala sishwashwatha.
UNksz Buyisile Ndlovu (26), omunye obedla amagobongo kulesi sangoma, uthe waluthwa wukuzwa elokuthi uzofa uma engayilandeli imigudu yokudla amagobongo.
“Lo mama udlale ngesikhathi sami ngigquma, ngiphalaza, ngilokhu ngihleli endlini amasonto amathathu kanti ngimosha isikhathi sami,” kusho uNksz Ndlovu.
USimphiwe Makhanya, oyindodana yalesi sangoma, ongafunanga ukwanda ngamazwi ngesikhathi ethintwa ngocingo, uthe ngeke akwazi ukuphawula ngalolu daba ngoba naye unemibuzo engaphenduleki ngezinto ezenziwa unina ongazwani nokuhlala ekhaya.
Amaphoyisa aseFolweni abekule ndawo agcine esithathile isangoma esisusa olakeni lomphakathi.


text:
Bagxeka uCele ngokuseka awakwaKitoComment on this story
SIMPHIWE NDWANDWE
KUSHIYE imibuzo ukubonakala enkantolo yaseThekwini kwalowo owayenguMkhuzi wamaphoyisa kuleli owaxoshwa, uMnuz Bheki Cele (osesithombeni), obeyokweseka amaphoyisa angu-18 akwaKito aboshwe ngoLwesithathu ngezinsolo zokuba ngomashayabhuqe.
UCele utheleke eNkantolo yeMantshi yaseThekwini ehamba yedwa waqonda lapho kuzoqulwa khona icala lala maphoyisa.
Yize uCele ekhiphe isitatimende ngemuva kokubonakala kule nkantolo lapho ebecacisa khona ukuthi weseka la maphoyisa ngoba engumuntu owejwayelekile oweseka umsebenzi abewenza wokulwa nezigebengu ezingenanembeza, i-DA imhlabe yamhlikiza.
USihlalo weDA esifundazweni, uMnuz Sizwe Mchunu, uthe sekuyikhathi sokuthi uCele aphumele obala angalokhu ecasha ngesithupha atshele izwe ukuthi uhlanganiswa yini nabantu abasolwa ngobugebengu.
“Akuqali manje ukuthi uCele ahlanganiswe nabantu abasolwa ngobugebengu noma abathinteka emacaleni abucayi. Sizokhumbula ukuthi igama lakhe lathinteka kusomabhizinisi uMnuz Sfiso Zulu. Wabuye wabonakala futhi kuyo leya nkantolo eyokweseka umndeni wakwaMpisane obhekene namacala athinta intela,” kusho uMchunu.
Uthe leli qembu likholwa wukuthi kukhona okufihlekile okuhlanganisa uCele nabasolwa ngobugebengu lase linxusa ukuthi aphumele obala asho ukuthi unabuhlobo buni nabo.
UMchunu uthe bakhathazekile ngoba lokhu akwenzayo kuthumela umyalezo oshayisanayo emphakathini njengoba ayekade ephikisana nobugebengu esenguKhomishana kodwa muva nje uphuma engena ezinkantolo eyokweseka abantu abasolwa ngobugebengu.
Echaza ngokubonakala kwakhe enkantolo uCele uthe akufanele kubhekwe ukuthi naye weseka lokhu ababakwenza kodwa ukholelwa ekutheni umuntu obekwe icala umsulwa aze atholakale enecala yinkantolo.
UCele ucele abantu ukuba baphume ngezinkani ukuyokweseka la maphoyisa waze wagcizelela nokuthi sengathi singanda nesibalo sabajoyina ikhasi le-Facebook elikhombisa ukweseka la maphoyisa asolwa ngokuthela phansi ngenhlamvu kubasolwa ngokungekho emthethweni.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Akaze aboshelwe ukuzingela uPolela - Amaphoyisa
2013-02-11 14:03
Johannesburg - Akusilo iqiniso ukuthi umkhulumeli wophiko loKlebe uMcIntosh Polela, uke waboshelwa icala lokuzingela ngokungekho emthethweni nokwenzeke eHimeville, kusho amaphoyisa aKwaZulu-Natal.
Okhulumela amaphoyisa uLieutenant Colonel Vincent Mdunge uthe: "Amanga lawo, akakaze aboshwe".
UMdunge uthe ngokusho kombiko abawamukele ngoLwesine ebusuku, umninipulazi ubone iveni ekukholakala ukuthi belihamba abazingeli wase elijaha.
Ngosizo lomphakathi, abantu abakade behamba ngeveni bagcine bemisiwe, nokho bakhomba umphakathi ngezibhamu, kusho uMdunge.
"Umphakathi ugcine ngokubaleka, nokho wakwazi ukushutha leli veni."
"Amaphoyisa afike abazingeli sebebalekile, asazi ukuthi bangobani. UMcIntosh Polela naye ube sezindabeni ngesikhathi ethi ubezingela epulazini," kuqhuba uMdunge.
Ebuzwa ngalesi sehlakalo uPolela, uqinisekise ukuthi ubezingela eHimeville, ngoLwesine ebusuku.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
ITheku liphika eyokudelela uSutcliffe
2012-12-04 12:38
Durban - Imenenja yeTheku uSbu Sithole usefake amaphepha aphendula ngodaba lwecala luka-R10 million lokwehlisa isithunzi alifakwa nguMichael Sutcliffe, kubike iMercury ngoLwesibili.
Idolobha liyazihlangula kuleli caca, lithi uma kwatholakala ukuthi ukuphawula kwakhe kwakwehlisa isithunzi, uSithole wayenza umsebenzi wakhe.
USutcliffe wafakela uSithole kanye nedolobha isimangalo kulandela ukuphawula okwenziwa nguSithole mayelana nombiko kaManase ngezinsolo zokukhwabanisa nenkohlakalo ezenziwa kuleli dolobha.
Kubikwa ukuthi uSithole watshela abezindaba ukuthi idolobha selinqume ukuthwesa uSutcliffe amacala obugebengu limthathele nezinyathelo zomthetho ukuze kubuye u-R1.1 million owalahleka ngenxa yokwehluleka kukaSutcliffe ukubika ngenkohlakalo.
USutcliffe uthi ukuphawula okwenziwa kungamanga futhi kubuhlungu.
Idolobha liyakuphika ukuthi ukuphawula kwakungamanga.
Liyakuphika futhi ukuthi uSithole wathi umbiko kaManase uthole ukuthi uSutcliffe uyimbangela ekulahlekeni kuka-R1.1 million nokuthi kumele abuyise leyo mali.
Umasipala uthe ukuphawula kwenziwa ukuze abantu bazi njengelungelo labo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kudlwengulwe izivakashi eMexico
2013-02-06 10:04
Acapulco — Kudlwengulwe izivakashi eziyisithupha zaseSpain, nokwenziwe yiqembu lezigelekeqe ebelihlome liyizingovolo endaweni yemaholidi eMexico, i-Acapulco, nokuyisigameko sokugcina ukungcolisa isithombe saleliya lizwe ebelingaconsi phansi ezivakashini.
Lokhu kuhlasela kwenzeke ngaphambi kokuthi kushone ilanga ngoMsombuluko nalapho amadoda ayisithupha nabesifazane abayisithupha baseSpain bebehleli khona emzini abawuqashile.
Izigelekeqe lezi zingene ngendlovu iyangena kulo muzi, kusho iMeya yase-Acapulco
uLuis Walton esithangamini sabezindaba ngoMsombuluko.
Kube sekudlwengulwa abesifazane abayisithupha.
- Landela
IzindabaNews24 kuTwitter
- AP


text:
Ukobandayo obedla amaphela
2012-11-27 14:02
Miami - Umlisa mumbe waseFlorida ukhingceke washona ngesikhathi edla kwanhlobo yephela ebelikhona emncintiswaneni abewungenele ebekuwinwa kuwo inyoka.
Ucwaningo lodokotela luthi u-Edward
Archbold, 32, waseWest Palm Beach, ubulawe wukuxhilwa.
Kuthiwa ukusebenza kahle kwemigudu yomzimba wakhe kuphazanyiswe ngamaphela amaningi akade esewadlile, lona kuthiwa ube nobunzima ekuphefumuleni.
"Ingaphakathi lomphimbo wakhe libe nenkinga wase ekhingceka waze washona," kusho umbiko kadokotela uCraig T Mallak.
"Umfanekiso oqoshiwe ukhombisa u-Archbold ezama ukugwinya nokuphefumula ngesikhathi esisodwa. Lokhu akukwazi ukwenzeka kanye kanye."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- AP


text:
UMnyango wezabaSebenzi uxwayisa amabhizinisi
2013-02-27 16:36
Johannesburg – Abantu baseNingizimu Afrika kumele bahlale bevule amehlo baqaphele amaqili alutha abantu ethi asebenzela uMnyango wezabaSebenzi, ethi ahambe ehlola izindawo zokusebenza.
"Siyacela izinkampani kanjalo nabasebenzi ukuthi baqinisekise ukuthi bathola imininingwano ephelele yomuntu othi uthunywe nguMnyango wezabaSebenzi,” kusho uMqondisi eMnyangweni uMarsha Bronkhorst.
UMnyango uthole ukuthi kunomlisa mumbe ozibiza ngoTheo Botha, oseqole amabhizinisi athile eBethlehem, eFree State, eqamba amanga ethi usebenzela abakwaCommission for Conciliation, Mediation and Arbitration (CCMA).
UMnyango uthi abahloli abajutshwe nguMnyango abafiki kungazelele muntu, futhi abafuni mali kubasebenzi nasemabhizinisini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Sizoqhubeka nokubhukula - Mosimane
2013-02-21 14:02
Pretoria - Umqeqeshi weMamelodi Sundowns uPitso Mosimane usexwayise iqembu lakhe ngokudembesela ngaphambi komdlalo weNedbank Cup neAjax Cape Town nozoba ngoLwesihlanu ebusuku.
Iqembu likaMosimane muva nje lenza kahle, njengoba emdlalweni walo neGolden Arrows ophele ngo 1-1 kube ngumdlalo weshumi leli qembu lingahlulwa kweyePremiership.
Lo mqeqeshi owayelolonga iBafana Bafana, emidlalweni eyisithupha kusukela athatha izintambo kuleli qembu ngoDisemba ngonyaka odlule, akayazi induku.
"Uma ungabuza noma ubani ukuthi basemathubeni yini okuthatha iNedbank Cup, ngicabanga ukuthi bonke bangathi basethubeni,” kusho uMosimane.
"Sizodlala ngenhloso yokunqoba. Ngeke wazi ukuthi kuzokwenzakalani, lo umdlalo wenkomishi kanti sonke siyazi ukuthi imidlalo yalolu hlobo ihluke kanjani.
"Ngakho kudingeka sihlasele. Sinabo abadlali, ngakho asidlale.”
Ama-Brazilians aqale unyaka omusha ngokudlala ngokulingana neKaizer Chiefs, ngaphambi kokuba ashaye iMaritzburg United ngo 3-0 ngesonto eledlule, kodwa uMosimane uthe ukudlala ngokulingana ne-Arrows, nakuba kungesiyo into abaziqhenya ngayo, kungenzeka ukuba kwaba yinto enhle.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Usenkantolo ngelokuzama ukubulala
2013-01-14 14:18
Johannesburg - Owesilisa oneminyaka engu-26 ubudala kulindeleke ukuba avele eNkantolo yeMantshi eBrits ngoMsombuluko ngecala lokuphanga ehlomile nelokuzama ukubulala, kusho amaphoyisa aseNorth West.
Uboshwe ngeSonto kanye nomngani wakhe odutshulwe ngamaphoyisa emhlane ngesikhathi ezama ukubaleka. Kukholakala ukuthi bobabili bangabokudabuka eZimbabwe.
Laba basolwa ngokuphanga, badubule umfana oneminyaka engu-16 ubudala ngoDisemba 31.
Kukholakala ukuthi wathola ukukhubazeka, kusho uBrigadier Thulani Ngubane.
Lo mfana wayenabangani bakhe abathathu ngesikhathi ehlaselwa abalisa abathathu. Bamphuca umakhalekhukhwini nesikhwama esincane.
Amaphoyisa akwazile ukuthola umuntu owathenga umakhalekhukhwini kuyona le ndawo ngeSonto.
"Yena owabe esetshengisa amaphoyisa umsolwa. Amaphoyisa anikela ekhaya lomsolwa ngeSonto ekuseni,” esho.
Ube eseboshwa wabe eseyokhombisa amaphoyisa lapho kukhona omunye umngani wakhe ayesizana naye, yena owala ukuboshwa washaya iphoyisa ngetshe.
Ngemuva kwalokho wabe esezama ukubaleka kodwa wadutshulwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uthembisa ubumnandi kuChannel OComment on this story
FANELESIBONGE BENGU
KUQOPHEKE umlando esiteshini somculo sethelevishini iChannel O ngemuva kokuqashwa kukaDJ wokuqala ngqa wesifazane ukuba adlale ohlelweni okudlala kulo bukhoma oDJ, iBass-ment Mix.
Lesi siteshi esitholakala ku-channel 320 kuDStv silande uNoni “DJ Ms Cosmo” Rwaxa ukuba azojoyina uDJ Andy X noDJ Pierre Pressure ekukwebheni amapuleti kwiBass-ment Mix edlala ngoMsombuluko kuya ngoMgqibelo ngo-4 ntambama nango-11 ebusuku.
Kulolu hlelo uDJ udlala ihora lonke ehlanganisa bukhoma ama-video ezingoma.
UDJ Ms Cosmo, odlala i-hip hop, uthe uyajabula ngokujoyina umndeni wakwaChannel O.
“Ngizolethela abantu umuzwa wasekilabhini behleli emakhaya abo antofontofo,” kusho uDJ Ms Cosmo odabuka eDiepkloof, eGoli.
Lo DJ uthe selokhu aqala ukudlala ngo-2010 ngemuva kokubona ukuthi uthenga iCD ugcine uthanda kuyo izingoma ezimbili ezinye ungazithandi.
“Mina ngangijwayele ukuthi ngizihlanganise zonke izingoma engizithandayo bese ngizidlalela zona emotweni yami. Uma sihlangene nabangani babengicela ukuthi ngize nazo base bethi ngoba nginodlebe lomculo mhlawumbe kumele ngibe nguDJ,” kusho uMs Cosmo owafundela ukuba nguDJ esikoleni sikaDJ Zinhle, iFuse Academy.
Lo DJ oseke washiyelana inkundla noDJ abahlonishwayo okubalwa kubo uDJ Fresh, Black Coffee nabanye, uthe isikole sibaluleke okudlula yonke into.
“Kumanje ngenza iHonours Degree ezifundweni zeFinancial Management eCharted Institute of Management Accauntants (CIMA),” kusho yena.
Uzakwabo omusha kaMs Cosmo, uDJ Andy X, uthe ukujoyinwa nguMs Cosmo kuzovulela amathuba oDJ besifazane base-Afrika yonke njengoba iChannel O isakaza nangaphandle kwakuleli.
“Sebebaningi oDJ besifazane abakhona kodwa bayingcosana abakwazi ukudlala kahle. Ukubona kwabo uMS Cosmo kuzobagqugquzela ukuthi basebenze kanzima ukuze bafane naye,” kusho u-Andy X.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Usoseshini wabasebenzi uyakhala ngoZuma
2013-02-15 16:38
Johannesburg - UMengameli uJacob Zuma uhlulekile ukubeka obala izinhlelo ezizolandelwa ukuqinisekisa ukuthi kuyaliwa nokushoda kwamathuba omsebenzi, kusho usoseshini omele abasebenzi ngoLwesihlanu.
"Inkulumo yakhe ihlulekile ukubeka obala ukuthi kuzoliwa kanjani nokushoda kwemisebenzi, kwakhiwe namathuba amasha" kusho isitatimende seNational Employers' Association of SA.
"UMengameli uZuma ukhulume kakhulu ngezingqalasizinda nangezinye izinhlelo ezikhona kodwa wangachaza lutho ngamathuba omsebenzi, okuyiyonanto ebalulekile kuze kuzoliwa nale ngwadla."
Usoseshini uthi isibonelelo sabantu abasha angeke sibe wusizo eminyakeni eminingi ezayo.
"Isibonelelo singumqondo omuhle, nokho kumele kube khona uhlelo oluzoma lubhekane ngqo nokudalwa kwamathuba omsebenzi."
Usoseshini uphinde wakhipha izncomo ngemizamo yokulungisa isimo embonini yezimayini.
"Siyabonga ukuthi umengameli ukhulume wacacisa ukuthi angeke izimayini zingene ngaphansi kukahulumeni. Ukucacisa akwenzile kuzosiza ekuheheni abatshali zimali."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kudutshulwe abanye embhikishweni eW Cape
2013-01-16 16:02
Cape Town - Sekuphinde kwaba nabanye abadutshulwayo embhikishweni wabasebenzi basemapulazini eWestern Cape, kusho inhlangano iMawubuye Land Rights Forum.
Okhulumela inhlangano uDenia Jansen, uthi ukaputeni wamaphoyisa aseRobertson, uvumele ababhikishi ukuthi baqhubeke nombhikisho onokuthula.
"Ngemuva kokuthi kuqale umbhikisho, amaphoyisa angenele abantu abadubula ngezibhamu zenjoloba, ebaphoqa ukuthi bahlakazeke.”
UCaptain Marshall Klaasten wakhona eRobertson, ukuphikile ukusho kukaJansen, ethi ayikaze ikhishwe imvume yokubhikisha.
"Kuqale izingxoxo ngo-06:20 zaze zaphela ngo-10:05. Abasebenzi bavume ukubuyela emakhaya, ngesikhashana kuphela izingxoxo bajikijele amaphoyisa ngamatshe, bavala nomgwaqo,” kusho uKlaasten.
UJansen uthi sebexhumane neHuman Rights Commission, beyicela ukuthi ibhekisise lolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
IPirates inikeze uBenni inkontileka entsha
2012-10-31 10:10
Johannesburg - IKickOff.com iveze ukuthi i-Orlando Pirates isiqalise izingxoxo zenkontileka entsha noBenni McCarthy.
Inkontileka kaMcCarthy izophela ngoJuni ngonyaka ozayo, kodwa nakuba ethole ukulima muva nje, iqembu lakhe lizimisele ngokumgcina.
Ngokusho kosondelene neqembu kanye nalo mgadli, iPirates ifuna ngokuhamba kwesikhathi ukumfaka kwezokumaketha iqembu lo mdlali.
“UBenni uyakuthakasela ukuba kuPirates,” kusho umthombo wethu.
"IPirates kukhona esikubeke etafuleni kanti wonke umuntu ujabule ngokubekiwe. Sekufana nento esiphothuliwe."
IPirates isilule inkontileka yomdlali wasemuva uHappy Jele kuze kube u-2015.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Johannesburg - Ufakazi oyiphoyisa ukhale ngokudideka ngesikhathi ethula ubufakazi ecaleni lokubulawa komfana waseSoweto uThato Mokoka, 16, owadutshulwa yiphoyisa.
"Ngasala ngidedekile ngesikhsthi ngibona umfana omncane elele edamini legazi elimele," kusho ufakazi uConstable Tshepo Mokhomola, etshela iNkantolo eNkulu eGoli.
UMokhomola ubethula ubufakazi ecaleni elibhekene nephoyisa uSipho Mbatha, icala lenzeka mhlaka-14 Febhuwari 2011.
UMokhomola ubebuzwa yinkantolo ukuthi kwenzeka kanjani ukuthi ahluleke ukusho ebufakazini bakhe bokuqala ukuthi uMokoka nomgani wakhe baseshwa ngamaphoyisa.
Inkantolo iphinde yafuna ukwazi ukuthi yini eyadala ukuthi uMakhomola nelinye iphoyisa uClifford Mathebula, befuna kulungiswe kabusha ubufakazi obuthile, obufanayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
SAPA


text:
Kuchwaze inkantolo yonke kungena uMalema
2012-11-23 14:04
Johannesburg - Izakhamuzi zaseLenasia zivele zachwaza ngesikhathi kutheleka uJulius Malema eNkantolo eNkulu eGoli ngoLwesihlanu.
Egqoke isikibha esiphuzi, ehambisana nowayengunobhala wayo i-ANCYL uSindiso Magaqa, yena obegqoke isudi, uMalema ungene wahlala phansi enkantolo ebigcwele phama.
Abahlali bacule bathi "kade sikulindele".
Abanye behleba bethi: "sizoluwina lolu daba... Njengoba sekukhona noJulius."
Izakhamuzi zaseLenasia zilindele ukuzwa ngesinqumo sokwakha kwazo izindlu ngokungemthetho, icala liphakathi koMnyano wezeziNdlu eGauteng kanye neSA Human Rights Commission.
Ikhomishini emele amalungelo abantu kulindeleke ukuba itshele inkantolo ukuthi ukudilizwa kwezindlu kwakungukuphula amalungelo abantu.
Umnyango uthe izindlu zakhiwa emhlabeni kahulumeni owadayiswa ngokungemthetho.
Kuvunyelwane ngokuthi kumiswe ukudilizwa kwalezi zindlu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isiyihlaya ekaRuby noKhethiweComment on this story
NONHLANHLA MKHABELA
SISUSE igidigidi isiqephu sangesonto eledlule somdlalo iGenerations, esesiphendulwe ihlaya nasezinkundleni zokuxhumana.
Kulesi siqephu uMam Ruby (Silindile Nodangala) uqedela uKhethiwe (Winnie Modise) ubumnandi ngokumnenebula ngenduku ngoba emsola ukuthi umthathele isoka lakhe uXolani (Siyabonga Radebe).
Selokhu kudlale lesi siqephu sekuqhamuke amahlaya ehlukene kanti abanye sebeze baqhamuka nemibhalo ethi: “Ngabe bakuthathele indoda? SMS Ruby...”
Igidigidi alikho ezinkundleni zokuxhumana kuphela njengoba nomlingisi odlala indawo kaKhethiwe ethi isishintshile indlela abalandeli bakhe abamemukela ngayo uma behlangana naye.
Lokhu kuvele ngesikhathi Isolezwe lixoxa noWinnie othi ubelindele ukuthi abantu bangamemukeli kahle ngemuva kwalesi siqephu njengoba besakhona abantu abehluleka ukuhlukanisa phakathi komdlalo nempilo eyenzeka ngempela.
Uthi kunokuba abantu bamhleke noma bamgcone ngesenzo sikaRuby sokunenebula uKhethiwe, bakhombisa ukumdabukela.
“Abantu abaningi engihlangana nabo bamane bathi kodwa ukwenzani uMam Ruby kunokuba bathi uKhethiwe uthole okumfanele ngenxa yezenzo zakhe,” kusho uWinnie.
Lesi siqephu seGenerations sisawundabuzekwayo.
UWinnie uthi kuyinto enhle ukuthi le ndaba isasematheni namanje ngoba kusho ukuthi kukhona abantu abakufundayo kulo mdlalo.
“Kunesifundo okumele abantu basithole kule ndaba, ukukhuluma ngayo kwabo kukhomba ukuthi lokhu kwenzekile,” kuchaza uWinnie.
USlindile uthi kuyena okugqame kakhulu emuva kokudlala kwalesi qephu wukuthi abantu bayazifela ngoRuby futhi bayameseka noma ngabe wenzani.
Uthi akaze ahlangabezane namagama noma izenzo ezikhomba ukunganami kubalandeli bakhe kodwa kunalokho ubona sengathi usezakhele udumo olusha.
“Abalandeli baRuby bajabula kabi eshaya uKhethiwe abanye baze bacele nokuthi amphinde futhi,” kuchaza uSlindile.
Uthi nobudlelwano bakhe noXolani omncane kunaye abalandeli baRuby abanankinga ngabo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Asikelwa elinonile amashendeComment on this story
INTATHELI YESOLEZWE
UKHISIMUSI isikhathi sokuphana, ucwaningo lwakamuva luveza ukuthi omakhwapheni yibona abathola izipho eziphambili kulesi sikhathi uma kuqhathaniswa namakhosikazi.
Lokhu kuvezwe wucwaningo lwe-website i-Ashleymadison.com ehlanganisa abantu abafuna izithandwa ku-internet.
Ngokocwaningo lwale website enamalungu angu-5 475 aseNingizimu Afrika, abesilisa abashadelwe bathengela omakhwapheni izipho ezibizayo kuthi amakhosikazi abo bawathengele izipho ezingabizi kakhulu noma lezo ezizosetshenziswa ngumndeni wonke.
Abantu abakade beyingxenye yalolu cwaningo ngamadoda ashadile anomakhwapheni.
Athi athengela amakhosikazi awo izipho zobuchwepheshe besimanje azozisebenzisa unyaka wonke okubalwa kuzo ama-iPads noma amavawusha okuyobhucungwa e-spa.
Izinqandamathe kolunye uhlangothi zithengelwa ubucwebe, izingubo zangaphansi ezihehayo neziqholo ezibizayo.
U-26% wabesilisa bavumile ukuthi uncamela ukuthengela intombi ubucwebe obubizayo kunokuthengela amakhosikazi.
Ngokusho kwezintokazi ezingomakhwapheni kodwa ezingathandi ukuba kudalulwe amagama azo ephephandabeni, amadoda ashadile athenga izipho ezibizayo ukuze intombi ingakhali kakhulu ngesikhathi owesilisa asichitha nonkosikazi wakhe.
Lolu cwaningo luphinde luveze ukuthi omakhwapheni bathengelwa ubucwebe bamadayimane, igolide nesiliva obukhokhelwa ukheshi ukuze kungabikhona iziliphu ezizoba wubufakazi nezingagcina sezigaxelisa owesilisa aze abanjwe ukuthi unomakhwapheni.
Amadoda amaningi athe awajabule njengoba kuyisikhathi samaholidi ngoba asezohlala namakhosikazi isikhathi esiningi esikhundleni somakhwapheni abahlale benothando nesineke.
U-32% wamadoda uveze ukuthi uzopulukutsha ngosuku lukaKhisimusi ukuyochitha amahora ambalwa nomakhwapheni babo.
Ngokusho kukaNoel Biderman ongumsunguli we-Ashleymadison.com, amadoda amaningi ayawuzonda uKhisimusi namaholidi ngoba kusho ukuthi awasitholi isikhathi esenele sokuba nomakhwapheni.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone 5 ezikhukhuleni eMozambique
2013-01-24 08:09
Maputo - Kushone abantu abayisihlanu eningizimu neMozambique ngesikhathi kuhlasele izikhukhula, kusho iNational Institute of Disaster Management (INGC), nokukhahlameze inqwaba yabantu.
Ithimba labezindaba ebelihamba ngendiza lihlola umonakalo, libike ukuthi baningi abanye abantu abashone edolobheni iChokwe, kodwa langaphuma nesibalo esiqondile.
“Isimo simanzonzo njengoba sisabhekene nenselelo yokutakula abantu ezindaweni eziyingozi," kusho uRita Almeida, nokhulumela i-INGC.
“Sikwazile ukuhlenga abantu abangu-10 000 okwamanje nesibadlulisele ezindaweni zokukhoselisa amakhanda okwesikhashana."
Ngo-2000, izimvula ezinamandla zabulala abantu abangu-700 kuleliya lizwe.
- Landela
IzindabaNews24 kuTwitter
- Sapa-DPA


text:
UJele ufuna ukushaya ibuya ngeCarling Cup
2012-05-30 10:02
Johannesburg - Umdlali we-Orlando Pirates uHappy Jele uthe unethemba lokubuyela enkundleni uma ezakhe sezibhekene neKaizer Chiefs koweCarling Black Label Cup eFNB Stadium, kubika iKickOff.com.
UJele, nowalimala kabi edolweni ngoNovemba ngesikhathi bedlala neBidvest Wits,
akaze adlale kusukela lapho, kodwa amaBhakabhaka ayethemba ukuthi uzobonakala enkundleni njengoba abathandi beqembu bemthwele ngeqoma.
Kodwa yize ozakwabo bezobe beseholidini njengoba iphelile isizini, uJele
uzobe ezilolonga ukuqinisekisa ukuthi usefomini uma sekuqala isizini.
"Engingakusho mayelana nokulimala kwami ukuthi izinto zibukeka zithembisa," esho.
"Nginethemba lokuba sesimweni ngesikhathi seCarling Cup."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kufunwa umnikazo wefemu eshile
2012-11-27 12:01
Dhaka - Amaphoyisa aseBangladeshi athungatha umnikazi wefemu ekuqubuke kuyo umlilo kwashona abantu abalinganiselwa ku-100.
Izinsolo zithi ifemu lena ebithungela izinkampani ezithize ezihlanganisa nenkampani iWalmart, ithunga izingubo ezishibhile, ibivamise ukuba nezehlakalo zomlilo njengoba bekuke kukhale i-alamu, liqwashisa abasebenzi.
Balinganiselwa ku-1000 abasebenzi ababe yingxeye yombhikisho ngaphandle kwale femu, umbhikisho uza ngemuva kosuku olulodwa kwenzeke le nhlekelele yokushona kwabantu.
Uhulumeni uvule uphenyo lokuthola kabanzi ngokuqubuka komlilo, oqubuke ngoMgqibelo eTazreen, okuyindawo ebuqamama ngo-30 kilometres nenhlokodolobha iDhaka.
Umlilo lona uhlonzwe njengawona omkhulu kunayo yonke eseyake yaqubuka efemini yezingubo eBangladesh.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Sapa - AFP


text:
Isihluku usana luwa luzalwa lwashona
2013-01-21 12:02
Johannesburg – Umama wasePitoli utshele iphephandaba ngokubeletha kwakhe kabuhlungu eKalafong Hospital, nokuholele ekutheni ingane iwele phansi.
UJanine Meiring, 33, uthe udokotela wayekhona ngesikhathi ingane ibelethwa kodwa wasishaya indiva isicelo sakhe elibele ukumhleka, emtshela ukuthi akaqubule ingane, kubike iBeeld.
“Ngiyaveva. Kome izinyembezi. Angifune kukhokhelwa, kodwa ngifuna udokotela axoshwe emsebenzini. Akumele asebenze ngabantu besifazane nezingane,” kusho uMeiring, okumanje ucabanga ukuthatha izinyathelo zomthetho.
UMeiring ubenamasonto angu-27 ekhulelwe ngesikhathi esikwa ngosuku olwandulela uKhisimusi waphuthunyiswa esibhedlela iKalafong Hospital e-Atteridgeville, esasingenabo abasebenzi abanele.
UMeiring ukhulume nangendlela atshelwa ngayo ukuthi akamashe egumbini lababelethayo nakuba esesikwa kakhulu.
"Besengingakwazi nokubekezela egumbini lokubeletha ngihluleka nokugibela embhedeni ngiphalaza. Udokotela wangena wangihlola kodwa wangiziba uma ngimbuza ukuthi iphi ingane.”
Wabe esetshelwa ukuba abuyele konesi, azihambele yedwa.
"Ngathi ngisahamba, yabe isifika ingane, yaphuma yawela phansi.”
- Landela
IzindabaNews24 kuTwitter
- News24


text:
Umninimuzi uboshelwe ukugqekezela isiqashi
2012-11-14 16:25
Johannesburg - Ulale ebaliwe umninimuzi waseKagiso, ogqekeze endlini yesiqashi wantshontsha inkulungwane yamarandi, kusho amaphoyisa esifundazweni iGauteng.
Umsolwa oneminyaka engu-36 ubudala kuthiwa ugqekeze endlini yothize oqashile wase eba u-R1000, kusho okhulumela amaphoyisa uWarrant Officer Solomon Sibiya.
Isiqashi kuthiwa sikhiye endlini yaso ngoMgqibelo, kwathi uma sibuya safica umnyango ugengelezile, endlini kumapeketwane nemali ingasekho.
"Isiqashi sibuze kwezinye iziqashi ukuthi kwenzekeni, sase sitshelwa ukuthi kugqekeze umninimuzi," kusho uSibiya.
Kube sekuvulwa icala emaphoyiseni, kwaboshwa umninimuzi, kulindeleke avele ngaphambi kweNkantolo yeMantshi yaseKagiso maduzane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Mabathenwe abadlwenguli - Modise
2013-02-19 12:02
Johannesburg - Umjovo wokuthena labo abenze icala lokudlwengula ungase ube yisexwayiso futhi unciphise izehlakalo zokudlwengula.
Abesilisa abatholwe benecala lokudlwengula abesifazane nezingane kumele bajeziswe ngokuthi bajovwe ngomjovo ozobathena, kusho uNdunankulu waseNorth West, uThandi Modise.
UModise, naye owake wadlwengula esemncane, wethembisa ngokuhola lo mkhankaso wokuthi kuthenwe abenzi bokubi ngenxa yezigameko zokudlwengula esezandile ezenzeka kuleli lizwe.”
Wenze lesi simemezelo emcimbini wokugcoba abakhethelwe kuProvincial Council on Aids (PCA) obubanjelwe eMafikeng ngoMsombuluko.
I-PCA ihlela iphinde iqaphe izinhlelo namasu asetshenziselwa ukulwisana nesandulela ngculazi nengculazi uqubo esifundazweni.
UModise uphinde wanxusa abesilisa ukuba balwisane nokuhlukunyezwa kwabesifazane nezingane.
Umjovo wokuthena wakhelwe ukuthi abajovwe ngawo bangabe besaba nawo umdlandla wocansi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-ANC eKZN iphika eyetulo ngoButhelezi
2012-10-31 08:22
Durban - I-ANC KwaZulu-Natal iphike yalala ngomhlane ukuthi yakha itulo lokusoconga umholi weNkatha Freedom Party, uMangosuthu Buthelezi.
“Isigungu esiphezulu senhlangano esifundazweni sithanda ukucacisa ngokuthi lezi zinsolo zingamampunge nje," kusho inhlangano esitatimendeni.
“I-PEC icela ubuholi be-IFP ukuba bubike lolu daba kwabafanele ukuze kuphenywe ngalo."
Ibe isixwayisa i-IFP ukuthi ukwenza izinsolo ezinje kungase "kubhebhethekise uthuthuva olukhona vele esifundazweni".
“Lezi zinsolo zaqale zenziwa nguButhelezi kusiShayamthetho kanti nohola i-IFP KwaZulu-Natal, uBlessed Gwala,
naye waqhubeka kulokho."
UGwala uthi uButhelezi usephucwe abaqaphi ukuze bezomthola kalula.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ayayigxoba amaphoyisa kaMasipala weTheku
2012-07-20 10:03
Durban – Amakhulu amaphoyisa kaMasipala weTheku kulindeleke ukuba abhikishe ngaphandle kwehholo ledolobha ngoLwesihlanu emizameni yawo yokuphoqa izikhulu zeTheku ukuba zixoshe inhloko yamaphoyisa kamasipala u-Eugene Nzama, kubika iThe Mercury.
NgoLwesibili, amaphoyisa kamasipala anikeza uS’bu Sithole amahora angu-48 ukuba aphendule isicelo sawo sokuba kuxoshwe uNzama esikhundleni sakhe.
UNzama owanikwa isikhathi esiyisipesheli sokuba aphumule ngasekhaya ngenyanga eyedlule, usanda kubuyela emsebenzini, okuyinto ekhalise abasebenzi, izinyunyana kanye nabemboni yamatekisi.
Ngesikhathi uNzama esanikwe isikhathi sokuphumula ngasekhaya, uSithole wacela uVincent Ngubane oyinhloko yethimba lezinhlekelele, ukuba asheshise ukubhekela izinto uNzama akhuleka ukuzenza.
Amaphoyisa athi uNzama wakhahlela zonke izinhlelo zokwneza izinguquko kwezamaphoyisa kamasipala.
IPhini likaNobhala weSA Municipal Workers Union uNkosenhle Madlala uthe lo mbhikisho ozothatha amahora amane uzoba nomthelela kwezamaphoyisa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuboshwe izithandani ngokweba imfuyo
2012-08-17 12:03
Bloemfontein - Izithandani zaseFree State ezihlala epulazini elingaseBothaville ziboshelwe ukweba imfuyo emuva kokuqala ngokunqabela amaphoyisa ukuba angene kuleli pulazi ngoLwesihlanu.
UCaptain Stephen Thakeng uthe uphiko olubhekene nokulwisana nokwebiwa kwemfuyo e-Odendaalsrus lulunywe indlebe ngezimvu okusolakala ukuthi zebiwe.
Athe amaphoyisa efika kule ndawo, banqaba ukuwangenisa njengoba eze athola incwadi egunyaza ukuba kuseshwe le ndawo.
UThakeng uthe amaphoyisa abe esengena kule ndawo athola izimvu eziyisishiyagalombili, namaphakethe angu-13 enyama yazo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone ababili embhikishweni eSasolburg
2013-01-23 07:39
Johannesburg - Kushone abantu ababili emibhikishweni ebiphelezelwa wudlame eSasolburg njengoba izakhamuzi ziphikisana nezinhlelo zokufaka lo masipala ngaphansi kowaseParys.
Omunye ushone ngemuva kokulimala ngesikhathi amaphoyisa edubula ngezinhlamvu zenjoloba ababhikishi abebeyigxoba esiteshini samaphoyisa eZamdela.
Ababhikishi bajikijele amaphoyisa ngamatshe bazama ukungena ngendlov'iyangena esiteshini, kusho uLieutenant General Khela Sithole.
"Isixuku sihlasele amaphoyisa ase nawo eyadubula, nalapho kushone khona umuntu oyedwa," kusho okhulumela amaphoyisa uSam Makhele.
Kuthiwa enye indoda idutshulwe ngumshayeli wemoto ngesikhathi kuqhubeka le mibhikisho.
USithole uthe lesi sigameko sizophenywa yi-Independent Police Investigative Directorate.
- Landela
IzindabaNews24 kuTwitter
- SAPA


text:
Kudlwengulwe owesifazane esiteshini samaphoyisa
2013-02-22 08:09
Cape Town - Kuboshwe iphoyisa ngezinsolo zokudlwengula owesifazane eHerbertsdale, eWestern Cape, kusho uphiko i-Independent Police Investigative Directorate (Ipid).
Leli phoyisa, 52, elisebenzela esiteshini samaphoyisa esiKwanonqaba, libe seliboshwa ngoLwesithathu, kusho okhulumela i-Ipid uMoses Dlamini.
UDlamini uthe umsolwa kusolakala ukuthi wadlwengula lo wesifazane, 49, emagcekeni esiteshi samaphoyisa esiseHerbertsdale ngesikhathi ayeyobika ukuhlukunyezwa ekhaya ngoFebhuwari 15.
“Ngemuva kokulalela isikhalazo sakhe, wabe esekhiya umnyango wesiteshi wase emdlwengula," kusho uDlamini.
Lo wesifazane wafika wazobika lesi sigameko kusona lesi siteshi samaphoyisa, kodwa iphoyisa elalisebenza ngalelo langa lathi akahambe amaphoyisa azothunyelwa kwakhe, kwangenzeka lokho.
Kwabe sekubikelwa i-Ipid, umsolwa zamkhalela ngoLwesithathu.
- Landela
IzindabaNews24 kuTwitter
- SAPA


text:
Sisavulekile eseMeyaComment on this story
MINENHLE NTOMBELA
SEKUGAMENXE inyanga yesibili ingakabekwa namanje iMeya yaseMandeni selokhu kwashona uNksz Lindiwe Shabalala owayeyiMeya ngo-Ephreli.
Okwamanje izintambo zisabanjwe oyiphini uNkk Phindile Sishi njengoba kungakahlelwa lutho ngokuqokwa kweMeya entsha.
Lesi sikhundla esigaqelwe amakhansela amane akule ndawo e-ANC okubalwa kuwo uMnuz Cebolenkosi onguSomlomo, iPhini leMeya elibambile uNkk Phindile Sishi, uMnuz Bhekithemba Magwaza noMnuz Sphesihle Zungu.
IMeya ebambile ithe ukukhethwa kweMeya kusezandleni zenhlangano ebusayo kule ndawo okunguKhongolose.
Uthi nabo bebengakabikelwa ngokuzokwenzeka basalindele umyalelo ozovela ehhovisi lesifundazwe.
USomlomo uMnuz Cebolenkosi Mfekayi ukuqinisekisile lokhu wathi babe nesivumelwano nomkhandlu nekomiti lamakhansela ukuthi kukhethwe amalungu azoba sohlwini lokuqokelwa kulo msebenzi.
UNkk Sishi uthe kusezandleni zekomiti lamakhansela ukuthola umuntu ozongena kulolu hla bese i-ANC ezingeni lesifundazwe ikhetha ozoba iMeya.
Uthe kungenzeka ukuthi okwenza kuthathe isikhathi ukubekwa kweMeya wukuqokwa kwelungu elizongena esikhundleni sekomiti eliphezulu ngenxa yokuvuleka kwesikhala ngesikhathi kushona uNksz Shabalala.
“Ngeke sijahe ukukhetha iMeya ngoba silandela imigomo futhi asizenzeli thina. Ayikho inqola ehamba ingenakhanda, iMeya izokhethwa. Ukubekwa kweMeya esikhundleni kuzokwenzeka ngesikhathi noma singakabekwa okwamanje. Engingakusho ukuthi akuphazamisekile ukusebenza kulo Masipala konke kuhamba ngendlela.”usho kanje.
Okuvelile wukuthi angeke uphele lonyaka ingakabekwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kugwazwe owesilisa eBroederstroom
2012-12-24 14:25
Johannesburg - Kugwazwe indoda, 41, yashona eBroederstroom ngaseHartebeespoort Dam, kusho amaphoyisa aseNorth West ngoMsombuluko.
UCaptain Amanda Funani uthe le ndoda igwazwe ngoMgqibelo ngesikhathi ixabana nomngani wayo kudlalwa amaphepha.
"Bekubangwa indaba yamaphepha, kubangwa nemali. Umsolwa ube esehosha ummese wagwaza umufi amanxeba amaningi," kusho uFunani.
Ogwaziwe ube esephuthunyiswa esibhedlela esiseBrits, kodwa washonela khona.
Kuboshwe indoda, 59, mayelana nalesi sigameko.
- Landela
IzindabaNews24 kuTwitter
- SAPA


text:
Lwalushaqisa olwaseMarikana - Ubufakazi
2013-01-24 14:08
Rustenburg - Isikhulu senyunyana, phambi kwekhomishini kaFarlam ngoLwesine, sikhumbule ngokuthuka esaba nakho ngesikhathi sizwa izindaba zokuthi amaphoyisa adubule abulala abavukuzi abangu-34.
"Lezi zindaba ngazizwa emsakazweni. Ngethuka ngoma,” kusho uNobhala weNUM ngaphansi kwezokuphepha kwabasebenzi u-Erick Gcilitshana etshela ikhomishini eRustenburg.
Ube ngufakazi wokuqala obizwe yiNUM. Wayengumxazululi ophezulu ngesikhathi abasebenzi baseLonmin betelekile eMarikana ngo-Agasti. Kanti futhi uphinde abe ngumsebenzi wakhona eLonmin.
UGeoff Budlender, ongomunye wabahola ubufakazi, umbuze ukuthi wenza njani ngemuva kokuzwa lezi zindaba.
"Angisakhumbuli kahle. Ngiyakhumbula kodwa ukuthi ngafonela inkampani ukuba iqinisekise.”
Ube esebuzwa ukuthi kukhona yini isinyathelo asithatha ngemuva kokuba esesitholile isiqinisekiso, uphendule wathi: “akukho engakwenza.”
UGcilitshana uzophinde aphonswe imibuzo ngummeli weLonmin uSchalk Burger.
Ikhomishini iphenya ngokubulawa kwabantu abangu-44 ngesikhathi kunesiteleka emayini ngonyaka ofile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ushumpulwe isandla nonyawo ngelokuphanga
2013-02-28 07:31
Khartoum - Odokotela bahulumeni eSudan bashumpule isandla nonyawo indoda njengesigwebo sokuphanga, kusho inhlangano yamalungelo abantu esigxeke kakhulu lesi senzo.
Ukushumpulwa kuka-Adam al-Muthna isandla nonyawo kwenziwe esibhedlela soMnyango wezangaPhakathi e-Al-Rebat, eKhartoum ngoFebhuwari 14.
UMuthna, 30, walahlwa yicala lokuphanga ehlomile esigamekweni esihlobene nokuhlaselwa kweloli elalithwele abantu, kusho isitatimende seHuman Rights Watch.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kumiswe uthisha ngokucwasa umfundi
2012-11-05 12:29
Johannesburg - Uthisha waseParkdene Primary School eBoksburg osolwa ngokucwasa ngebala nangenkolo umfundi ngoba egqoka intambo yama-Hindu, usemisiwe emsebenzini.
Okhulumela uMnyango wezeMfundo eGauteng, uCharles Phahlane, ukuqinisekisile ukuthi umisiwe uthisha njengoba kusaqhubeka ukulalelwa kokuqondiswa kwezigwegwe.
Akashongo ukuthi luzothatha isikhathi esingakanani ngaphambi kokuba luphothulwe lolu hlelo, kubika iThe Star.
Ngokusho kwabazali bomfana, izinsolo zokucwasa zaqala ngo-2010 ngesikhathi lo thisha owenzisa umculo, igama lakhe eligodlwe yi-The Star, ebona lo mfundi efake intambo ebomvu esihlakaleni egqokwa abenkolo yama-Hindu.
Uthina lona kusolwa ukuthi wayalela umfana, owayenza uGrade 1 ngaleso sikhathi, ukuba ayikhiphe le ntambo.
Kodwa ngesikhathi umfana, osenza u-Grade 3 manje, ethi ngeke akwazi ngoba akuvumelekile futhi kuwusiko lwakhe, lo thisha (oshade nothishanhloko wesikole) kuthiwa wambiza nge-k*la.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UMbeki uzohola uhambo eBloemfontein
2012-01-06 08:44
Bloemfontein - Lowo owayengumengameli uThabo Mbeki uzobonakala okukuqala ngqa ezimatanise ne-ANC emcimbini wangempelasonto kusukela aketulwa nguMengameli Jacob Zuma ePolokwane ngo-2007, kubika iSowetan.
UMbeki uzophatha ithoshi ngeSonto emgubhweni weminyaka engu-100 kwasungulwa i-ANC esuka eWaaihoek Wesleyan
Church, nalapho lasungulelwa khona leli qembu, aze ayolinika uZuma enkundleni yezemidlalo.
UMbeki uzobe ehambisana nemindeni yalabo abake baba ngomengameli bakaKhongolose.
Abaholi bamazwe abasaqinisekisiwe ukuba bazoba yingxenye yale migubho, kubalwa uMengameli waseZimbabwe uRobert Mugabe,
owaseBotswana u-Ian Khama, iNkosi yaseLesotho iNkosi Letsie III noMengameli wase-Uganda uYoweri Museveni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Lizongena enkantolo elikaShelembe
2012-06-19 07:41
Johannesburg - Icala lokukhwabanisa elibhekene nowayeyiPhini leMeya kuMasipala uMsunduzi, u-Alpha Shelembe, kulindeleke liqale eNkantolo yeMantshi yaseMgungundlovu ngoLwesibili.
UShelembe wagcina ukuvela enkantolo noThemba Zungu noLucky Moloi, nabangamakhansela alo mkhandlu, ngoSepthemba 27.
Laba bobathathu babhekene namacala okukhwabanisa, inkohlakalo nokudayiswa ngomkhoshosho kwebhilidi elalizosetshenziselwa ukupaka izimoto zomkhandlu ngo-2003, ngemali ethe xaxa kunaleyo yesivumelwano.
Kuthiwa banyusa leli bhilidi elalingu-R6 million, ngo-R1 million base behlukaniselana ngawo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuqalile ukubalwa kwamavoti eMangaung
2012-12-18 10:10
Bloemfontein - Sekuqalile ukubalwa kwamavoti enkomfeni yokukhethwa kobuholi be-ANC nebanjelwe e-University of the Free State ophikweni oluseMangaung.
"Wonke umuntu usevotile. Sekuqalile ukubalwa kwamavoti,"
kusho isikhulu se-Elexions Agency nenikwe umsebenzi wokuqapha ukhetho.
Izithunywa ziqale ukuvota ngoMsombuluko phakathi namabili.
UJohannes Zwane, noyisithunywa saseMpumalanga uthe uvote ngemuva kokushaya kuka-01:00 ngoLwesibili.
"Bengikhathele sengizela futhi kepha ngabekezela ukuze ngithole ithuba lokuvota. Kuhambe kahle konke."
Okhulumela i-ANC uJackson Mthembu uthe imiphumela ilindeleke ngabo-12:00.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Sekuhoxe ukaputeni weChippa
2012-11-02 10:32
Cape Town - Zibukeka zisekude ukuphela izinxushunxushu komakoti beligi iChippa United, ngemuva kokuthi umdlali wasemuva, uGift Sithole, esehoxile kwesokuba ngukaputeni weqembu.
I-United ibe sezindabeni kuleli sonto ngesikhathi iqoka umqeqeshi wesine kule sizini, ngemuva kokuxosha uRoger
Sikhakhane bafaka uFarouk Abrahams esikhaleni sakhe.
Abanye abaqeqeshi abake balunguza kuChilli Boys kule sizini ngoJulius Dube noManqoba Mngqithi, nabaxoshwa besadlale imidlalo emibili nje vo.
Ekhuluma nabeKickOff.com, uSithole ungene ezintangeni ngokuthi kungani eshiyile kulesi sikhundla, kodwa waqinisekisa ukuthi usezongenelwa nguVuyisile Ntombayithethi.
"Kuyiqiniso ukuthi angiseyena ukaputeni weChippa United," kusho uSithole. "Ngebhadi ngeke ngikwazi ukuveza isizathu zokuhoxa kwami. Ngizoqhubeka nokudlalela iqembu."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uphenya abasingatha amafa abafileComment on this story
MHLENGI SHANGASE
UMVIKELI woMphakathi, u-Adv Thuli Madonsela, uphenya inkohlakalo edla lubi kulabo ababhekele amafa abashonile (master of high court) abazibhubhudlela imali yabasuke beshone bengashiyanga myalelo wokuthi amafa abo azosingathwa ngubani.
U-Adv Madonsela uthi umuntu uma eseshonile kuvele kunikwe noma ngubani ifa kungazange kulandelwe imigudu efanele.
Uthe uNgqongqoshe wezoBulungiswa, uMnuz Jeff Radebe, kumanje wenza uphenyo ePitoli naseMgungundlovu.
“Imali yabantu iyadliwa ngoba kukhona nje elinye icala lapho kwashona khona ubaba, kwasuka indodana yasemshadweni wokuqala yahamba yayofuna imali. Umfelokazi yena uhlezi emakhandleleni ubona nje ngoba esezokhishwa endlini,” kusho uMadonsela.
Ukusho lokhu izolo ngesikhathi ekhuluma enkundleni yokucebisa omama abakhulisa izingane ngabodwana nalabo ababhekene nezinkinga eNyuvesi yaKwaZulu-Natal ophikweni lwase-Howard College.
Uthe kubalulekile ukuthi abantu bashiye bezibhalile izincwadi zamafa ukuze kungabikhona ubugebengu osebudla lubi kula mahhovisi.
“Kudliwa imali yabantu ikhwatshaniswe ngoba abantu bengazi lutho. Le nkohlakalo siyayiphenya njengoba noMnyango wezoBulungiswa neSpecial Investigation Unit bamatasa ngophenyo ngalolu daba,” kuqhuba uMadonsela.
Uxwayise abesimame ukuthi kumele bazi ukuthi bangakwazi ukuthola isondlo sabantwana babo noma kungathiwa ubaba wengane akasebenzi.
“Uma abazali bobaba lo osuke ekhulelisile besebenza kahle ningakwazi ukuthi nibayise enkantolo kube yibo abazokhokha isondlo sengane yabo. Abantu abaningi abakwazi lokhu kodwa yinto ekhona,” usho kanje.
Ululeke omama ukuthi akumele babakhulume kabi obaba bezingane uma bengasazwani nabo ngoba lokho kwenza izingane zibabuke ngenye indlela.
“Ningabizi obaba bezingane ngezidakwa, akayikhiphi imali namanye nje amagama ngoba ingane nayo izobuka kanjalo ngoba isuke imthanda umzali wayo. Khuluma kahle ngaye noma kungathiwa uhlupha kangakanani,” usho kanje.
UMengameli weDurban Chamber of Commerce, uNksz Thato Tsautse, uthe ziningi izingqinamba ezibhekene nabesifazane wathi kusadingeka kube nezinkundla zokubaluleka.
Uthe kubalulekile ukuthi uma uzokhulisa ingane yomfana uma ungumama ukuthi ufune usizo kwabanye ngoba kunzima ukukhulisa ingane yomfana.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Uthelekile obeboshwe eSudan
2012-05-22 16:27
Johannesburg - Uthelekile esikhumulweni sezindiza i-O.R. Tambo owakuleli obeboshwe ezweni laseSudan kanye nabanye abathathu, kusho imibiko yabe-Eyewitness News ngoLwesibili.
UThabo Siavhe kanye nabanye abathathu baboshwa ngesikhathi beqhuba umsebenzi weNhlangano yeZizwe.
Efika eGoli uhlangatshezwe ngumkakhe nendodana.
Ngemuva kokuhlala amasonto amathathu esitokisini, laba badedelwe ngoMgqibelo.
ISudan ibisola la madoda ngokungena emngceleni kawoyela ngokungemthetho.
Badedelwe ngemuva komhlangano obe phakathi kwaloyo owabe enguMengameli kuleli uThabo Mbeki noMengameli waseSudan u-Omar Hassan al-Bashir.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Ngizowuphasa kahle u-matric - Winnie Mashaba
2012-12-11 10:30
Godfrey Mandiwana, Daily Sun
Johannesburg - Usaziwayo oshaya umculo wokholo uWinnie Mashaba, 31, uthi ulindele ukuthi aphase ngamalengiso njengoba ebebhala ukuhlolwa kwakhe kukamatikuletsheni.
UWinnie waphuma esikoleni ngo-2000, ngesikhathi ekwa-grade 11, njengamanje ubefunda esikoleni sabadala, ube yingxenye yabafundi abangu-14 466, abafunda ezikoleni zabantu abadala, ababhale ukuhlolwa kwabo eLimpopo.
Izifundo azibhalile zihlanganisa iMaths, Human and Social Sciences, Natural science, Economic and Management Sciences, Life Orientation, IsePedi ne-English.
“Ngifuna ukugogoda ngibe neziqu zePsychology, vele ngiphila ngokweluleka abantu ababhekene nezinkinga," esho etshela iDaily Sun.
“Ngiholwa wumoya kaNkulunkulu ukuthi ngeluleke abantu. Ukuthola iziqu kuzosiza umsebenzi ngiwenze kangcono."
UWinnie uthe buyele esikoleni ngoba eyisibonelo ezinganeni eziningi zaseLimpopo.
“Ngonyaka ka-2006 ngabhalisa e-Unisa ngifuna ukwenza i-customer service, kodwa ngakhohwa wusuku lwezivivinyo."
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Iphoyisa kwelokuphanga nokudlwengula
2012-07-17 14:06
Pretoria - Iphoyisa laseRandburg livele enkantolo ngamacala okuphanga nokudlwengula, kushi uphiko oluphenya amacala athinta amaphoyisa i-Independent Police Investigative
Directorate (IPID) ngoLwesibili.
Okhulumela lolu phiko uMoses Dlamini uthe uConstable Moloko Kartos
Molekwa, 30, uvele eNkantolo yeMantshi yaseHammanskraal neyaseRandburg, kokubili ngoMsombuluko, ngamacala amibili okudlwengula nelilodwa lokuphanga.
"Lezi zinkantolo zikhiphe umyalelo wokuba agqunywe esitokisini. Kungenzeka abhalisele ibheyili uma esevela enkantolo ngesonto elizayo," kusho uDlamini.
NgoMsombuluko ekuseni, uMolekwa uvele enkantolo eHammanskraal ngecala okusolakala ukuthi walenza ngoJulayi 8, nalapho esolwa ngokudlwengula intombazane nabanye ababili ayehamba nabo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA